15
The Seven Angels with Seven Plagues
1 Καὶ εἶδον ἄλλο σημεῖον ἐν τῷ οὐρανῷ μέγα καὶ θαυμαστόν· ἀγγέλους ἑπτὰ ἔχοντας πληγὰς ἑπτὰ τὰς ἐσχάτας, ὅτι ἐν αὐταῖς ἐτελέσθη ὁ θυμὸς τοῦ Θεοῦ.
2 Καὶ εἶδον ὡς θάλασσαν *ὑαλίνην μεμιγμένην πυρί, καὶ τοὺς νικῶντας ἐκ †τοῦ θηρίου καὶ ἐκ τῆς εἰκόνος αὐτοῦ ‡καὶ ἐκ τοῦ ἀριθμοῦ τοῦ ὀνόματος αὐτοῦ ἑστῶτας ἐπὶ τὴν θάλασσαν τὴν §ὑαλίνην, ἔχοντας *τὰς κιθάρας τοῦ Θεοῦ. 3 Καὶ ᾄδουσι τὴν ᾠδὴν †Μωϋσέως ‡δούλου τοῦ Θεοῦ καὶ τὴν ᾠδὴν τοῦ ἀρνίου λέγοντες,
Μεγάλα καὶ θαυμαστὰ τὰ ἔργα σου,
Κύριε ὁ Θεὸς ὁ παντοκράτωρ·
δίκαιαι καὶ ἀληθιναὶ αἱ ὁδοί σου,
ὁ βασιλεὺς τῶν §ἐθνῶν.
4 Τίς οὐ μὴ φοβηθῇ *σε, Κύριε,
καὶ †δοξάσῃ τὸ ὄνομά σου;
Ὅτι μόνος ‡ἅγιος,
ὅτι §πάντες ἥξουσι
καὶ προσκυνήσουσιν ἐνώπιόν σου,
ὅτι τὰ δικαιώματά σου ἐφανερώθησαν.
5 Καὶ μετὰ ταῦτα εἶδον, *καὶ ἠνοίγη ὁ ναὸς τῆς σκηνῆς τοῦ μαρτυρίου ἐν τῷ οὐρανῷ, 6 καὶ †ἐξῆλθον οἱ ἑπτὰ ἄγγελοι ‡οἱ ἔχοντες τὰς ἑπτὰ §πληγάς, *οἳ ἦσαν ἐνδεδυμένοι †λίνον ‡καθαρὸν λαμπρὸν καὶ περιεζωσμένοι περὶ τὰ στήθη ζώνας χρυσᾶς. 7 Καὶ ἓν ἐκ τῶν τεσσάρων ζῴων ἔδωκε τοῖς ἑπτὰ ἀγγέλοις ἑπτὰ φιάλας χρυσᾶς γεμούσας τοῦ θυμοῦ τοῦ Θεοῦ τοῦ ζῶντος εἰς τοὺς αἰῶνας τῶν αἰώνων. 8 Καὶ ἐγεμίσθη ὁ ναὸς §ἐκ τοῦ καπνοῦ ἐκ τῆς δόξης τοῦ Θεοῦ καὶ ἐκ τῆς δυνάμεως αὐτοῦ, καὶ οὐδεὶς *ἐδύνατο εἰσελθεῖν εἰς τὸν ναὸν ἄχρι τελεσθῶσιν αἱ ἑπτὰ πληγαὶ τῶν †ἑπτὰ ἀγγέλων.
* 15:2 υαλινην 𝔐A,K [62.9%] ¦ υελινην 𝔐C PCK [36.2%] † 15:2 του θηριου και εκ της εικονος 𝔐A,C [51.8%] ¦ της εικονος και εκ του θηριου 𝔐K [36.8%] ¦ του θηριου και της εικονος MSS [6.7%] ‡ 15:2 και 𝔐C,K [61.8%] ¦ και εκ του χαραγματος αυτου και 𝔐A [30.9%] ¦ και εκ του χαραγματος αυτου TR [2.3%] § 15:2 υαλινην 𝔐A,K [56.9%] ¦ υελινην 𝔐C PCK [41.8%] * 15:2 τας 𝔐K [38.8%] ¦ — 𝔐A,C CT PCK RP TR [60.7%] † 15:3 μωυσεως 𝔐A(27),K [57.3%] ¦ μωυσεος 𝔐C PCK [27.1%] ¦ μωσεως 𝔐A(15) TR [13.3%] ‡ 15:3 δουλου 𝔐K [49.2%] ¦ του δουλου 𝔐A,C ANT CT HF PCK RP SCR [48.8%] {Note: Although the collation for the manuscripts Hoskier specifically cites is accurate, Hoskier's presentation of the data is misleading for the manuscripts that are not specifically cited. The manuscript families and percentages presented here are based on a nearly full collation of this variant unit using the images at INTF.} § 15:3 εθνων 𝔐A,C,K [90.9%] ¦ αιωνων SBL WH [8.2%] ¦ αγιων TR [0.9%] * 15:4 σε 𝔐C,K [64.4%] ¦ — 𝔐A ANT CT [27.4%] † 15:4 δοξαση 𝔐C,K(41) [50%] ¦ δοξασει 𝔐A,K(42) CT [49.5%] ‡ 15:4 αγιος 𝔐K [45.7%] ¦ οσιος 𝔐A ANT CT TR [22.8%] ¦ αγιος ει 𝔐C PCK [19.6%] § 15:4 παντες 𝔐K [44.3%] ¦ παντα τα εθνη 𝔐A,C ANT CT PCK RP TR [52.1%] * 15:5 και 𝔐A,C,K [99.1%] ¦ και ιδου TR [0.9%] † 15:6 εξηλθον 𝔐A,C,K [98.2%] ¦ εξηλθαν WH [0.5%] ‡ 15:6 οι 𝔐A(25),C,K [76.6%] ¦ — 𝔐A(21) TR [18.3%] § 15:6 πληγας 𝔐K [41%] ¦ πληγας εκ του ναου 𝔐A ANT CT RP TR [39.2%] ¦ πληγας εκ του ουρανου 𝔐C PCK [13.8%] * 15:6 οι ησαν 𝔐C,K [68.9%] ¦ — 𝔐A CT TR [30.1%] † 15:6 λινον 𝔐A,C,K [86.2%] ¦ λινουν MSS [7.3%] ¦ λιθον WH [3.7%] ‡ 15:6 καθαρον 𝔐A,C,K [90%] ¦ καθαρον και TR [4.6%] § 15:8 εκ του καπνου 𝔐K [39.4%] ¦ καπνου 𝔐A,C CT PCK RP TR [53.2%] * 15:8 εδυνατο 𝔐K [50.5%] ¦ ηδυνατο 𝔐A,C PCK TR [49.5%] † 15:8 επτα 𝔐K [66.7%] ¦ — 𝔐A,C PCK [29.7%]