5
Exhortation to the Elders and the Flock
1 Πρεσβυτέρους *τοὺς ἐν ὑμῖν παρακαλῶ ὁ †συμπρεσβύτερος καὶ μάρτυς τῶν τοῦ Χριστοῦ παθημάτων, ὁ καὶ τῆς μελλούσης ἀποκαλύπτεσθαι δόξης κοινωνός· 2 ποιμάνατε τὸ ἐν ὑμῖν ποίμνιον τοῦ Θεοῦ, ‡ἐπισκοποῦντες μὴ ἀναγκαστῶς §ἀλλ᾽ *ἑκουσίως, μηδὲ αἰσχροκερδῶς ἀλλὰ προθύμως, 3 †μηδὲ ὡς κατακυριεύοντες τῶν κλήρων ἀλλὰ τύποι γινόμενοι τοῦ ποιμνίου. 4 Καὶ φανερωθέντος τοῦ ἀρχιποίμενος, κομιεῖσθε τὸν ἀμαράντινον τῆς δόξης στέφανον.
5 Ὁμοίως, νεώτεροι, ὑποτάγητε πρεσβυτέροις· πάντες δὲ ἀλλήλοις ‡ὑποτασσόμενοι τὴν ταπεινοφροσύνην ἐγκομβώσασθε, ὅτι ὁ Θεὸς ὑπερηφάνοις ἀντιτάσσεται, ταπεινοῖς δὲ δίδωσι χάριν. 6 Ταπεινώθητε οὖν ὑπὸ τὴν κραταιὰν χεῖρα τοῦ Θεοῦ, ἵνα ὑμᾶς ὑψώσῃ ἐν καιρῷ, 7 πᾶσαν τὴν μέριμναν ὑμῶν §ἐπιρρίψαντες ἐπ᾽ αὐτόν, ὅτι αὐτῷ μέλει *περὶ ὑμῶν. 8 Νήψατε, †γρηγορήσατε· ὁ ἀντίδικος ὑμῶν διάβολος ὡς λέων ὠρυόμενος ‡περιπατεῖ, ζητῶν §τινα καταπιεῖν· 9 ᾧ ἀντίστητε στερεοὶ τῇ πίστει, εἰδότες τὰ αὐτὰ τῶν παθημάτων τῇ ἐν *κόσμῳ ὑμῶν ἀδελφότητι ἐπιτελεῖσθαι. 10 Ὁ δὲ Θεὸς πάσης χάριτος, ὁ καλέσας †ὑμᾶς εἰς τὴν αἰώνιον αὐτοῦ δόξαν ἐν Χριστῷ ‡Ἰησοῦ, ὀλίγον παθόντας αὐτὸς §καταρτίσαι ὑμᾶς, στηρίξει, σθενώσει, θεμελιώσει. 11 Αὐτῷ *ἡ δόξα καὶ τὸ κράτος εἰς τοὺς αἰῶνας †τῶν αἰώνων. Ἀμήν.
Final Greetings
12 Διὰ Σιλουανοῦ ὑμῖν τοῦ πιστοῦ ἀδελφοῦ, ὡς λογίζομαι, δι᾽ ὀλίγων ἔγραψα, παρακαλῶν καὶ ἐπιμαρτυρῶν ταύτην εἶναι ἀληθῆ χάριν τοῦ Θεοῦ εἰς ἣν ‡ἑστήκατε. 13 Ἀσπάζεται ὑμᾶς ἡ ἐν Βαβυλῶνι συνεκλεκτὴ καὶ Μᾶρκος ὁ υἱός μου. 14 Ἀσπάσασθε ἀλλήλους ἐν φιλήματι ἀγάπης.
Εἰρήνη ὑμῖν πᾶσι τοῖς ἐν Χριστῷ §Ἰησοῦ.
*Ἀμήν.
* 5:1 τους ¦ ουν SBL WH ¦ ουν τους TH † 5:1 συμπρεσβυτερος ¦ συνπρεσβυτερος TH WH ‡ 5:2 επισκοπουντες 95% ¦ — WH 0.8% § 5:2 αλλ ¦ αλλα SBL TH WH * 5:2 εκουσιως ¦ εκουσιως κατα θεον NA SBL TH † 5:3 μηδε 𝔐12 ¦ μηδ 𝔐8 ANT CT TR ‡ 5:5 υποτασσομενοι 90.6% ¦ — CT 3.5% § 5:7 επιρριψαντες ¦ επιριψαντες CT * 5:7 περι ¦ υπερ PCK † 5:8 γρηγορησατε ¦ γρηγορησατε οτι PCK TR ‡ 5:8 περιπατει ¦ περιερχεται PCK § 5:8 τινα καταπιειν 𝔐29 ¦ τινα καταπιη 𝔐9 ANT HF RP TR ¦ καταπιειν WH * 5:9 κοσμω ¦ τω κοσμω ECM† SBL WH † 5:10 υμας ¦ ημας TR ‡ 5:10 ιησου ECM† ¦ — CT § 5:10 καταρτισαι υμας στηριξει σθενωσει θεμελιωσει ¦ καταρτισαι υμας στηριξαι σθενωσαι θεμελιωσαι PCK TR ¦ καταρτισει υμας στηριξει σθενωσει θεμελιωσει ANT ¦ καταρτισει στηριξει σθενωσει θεμελιωσει NA SBL TH ¦ καταρτισει στηριξει σθενωσει WH * 5:11 η δοξα και το κρατος 𝔐62 60% ¦ η δοξα κρατος 𝔐83 MSS 29.3% ¦ το κρατος και η δοξα MSS 6.8% ¦ το κρατος CT 0.6% † 5:11 των αιωνων ECM† ¦ — NA WH ‡ 5:12 εστηκατε ¦ στητε CT § 5:14 ιησου ECM† ¦ — CT * 5:14 αμην ¦ — CT