2
False Prophets and Teachers
1 Ἐγένοντο δὲ καὶ ψευδοπροφῆται ἐν τῷ λαῷ, ὡς καὶ ἐν ὑμῖν ἔσονται ψευδοδιδάσκαλοι, οἵτινες παρεισάξουσιν αἱρέσεις ἀπωλείας, καὶ τὸν ἀγοράσαντα αὐτοὺς δεσπότην ἀρνούμενοι, ἐπάγοντες ἑαυτοῖς ταχινὴν ἀπώλειαν. 2 Καὶ πολλοὶ ἐξακολουθήσουσιν αὐτῶν ταῖς *ἀσελγείαις, δι᾽ †οὓς ἡ ὁδὸς τῆς ἀληθείας βλασφημηθήσεται. 3 Καὶ ἐν πλεονεξίᾳ πλαστοῖς λόγοις ὑμᾶς ἐμπορεύσονται· οἷς τὸ κρίμα ἔκπαλαι οὐκ ἀργεῖ, καὶ ἡ ἀπώλεια αὐτῶν οὐ ‡νυστάξει.
4 Εἰ γὰρ ὁ Θεὸς ἀγγέλων ἁμαρτησάντων οὐκ ἐφείσατο, ἀλλὰ §σειραῖς ζόφου ταρταρώσας παρέδωκεν εἰς κρίσιν *τηρουμένους· 5 καὶ ἀρχαίου κόσμου οὐκ ἐφείσατο, †ἀλλὰ ὄγδοον Νῶε δικαιοσύνης κήρυκα ἐφύλαξε, κατακλυσμὸν κόσμῳ ἀσεβῶν ἐπάξας· 6 καὶ πόλεις Σοδόμων καὶ Γομόρρας τεφρώσας ‡καταστροφῇ κατέκρινεν, ὑπόδειγμα μελλόντων §ἀσεβεῖν τεθεικώς· 7 καὶ δίκαιον Λὼτ καταπονούμενον ὑπὸ τῆς τῶν ἀθέσμων ἐν ἀσελγείᾳ ἀναστροφῆς *ἐρρύσατο— 8 βλέμματι γὰρ καὶ ἀκοῇ †ὁ δίκαιος ‡ἐγκατοικῶν ἐν αὐτοῖς ἡμέραν ἐξ ἡμέρας ψυχὴν δικαίαν ἀνόμοις ἔργοις ἐβασάνιζεν— 9 οἶδε Κύριος εὐσεβεῖς ἐκ §πειρασμοῦ ῥύεσθαι, ἀδίκους δὲ εἰς ἡμέραν κρίσεως κολαζομένους τηρεῖν, 10 μάλιστα δὲ τοὺς ὀπίσω σαρκὸς ἐν ἐπιθυμίᾳ μιασμοῦ πορευομένους καὶ κυριότητος καταφρονοῦντας.
Τολμηταί, αὐθάδεις, δόξας οὐ τρέμουσι βλασφημοῦντες, 11 ὅπου ἄγγελοι ἰσχύϊ καὶ δυνάμει μείζονες ὄντες οὐ φέρουσι κατ᾽ αὐτῶν *παρὰ Κυρίῳ βλάσφημον κρίσιν. 12 Οὗτοι δέ, ὡς ἄλογα ζῷα †φυσικὰ γεγενημένα εἰς ἅλωσιν καὶ φθοράν, ἐν οἷς ἀγνοοῦσι βλασφημοῦντες, ἐν τῇ φθορᾷ αὐτῶν ‡καταφθαρήσονται, 13 §κομιούμενοι μισθὸν ἀδικίας. Ἡδονὴν ἡγούμενοι τὴν ἐν ἡμέρᾳ τρυφήν, σπίλοι καὶ μῶμοι, ἐντρυφῶντες ἐν ταῖς ἀπάταις αὐτῶν συνευωχούμενοι ὑμῖν. 14 Ὀφθαλμοὺς ἔχοντες μεστοὺς μοιχαλίδος καὶ *ἀκαταπαύστους ἁμαρτίας, δελεάζοντες ψυχὰς ἀστηρίκτους, καρδίαν γεγυμνασμένην †πλεονεξίας ἔχοντες, κατάρας τέκνα. 15 ‡Καταλιπόντες §εὐθεῖαν ὁδὸν ἐπλανήθησαν, ἐξακολουθήσαντες τῇ ὁδῷ τοῦ Βαλαὰμ τοῦ *Βοσόρ, ὃς μισθὸν ἀδικίας ἠγάπησεν, 16 ἔλεγξιν δὲ ἔσχεν ἰδίας παρανομίας· ὑποζύγιον ἄφωνον ἐν ἀνθρώπου φωνῇ φθεγξάμενον ἐκώλυσε τὴν τοῦ προφήτου παραφρονίαν.
17 Οὗτοί εἰσι πηγαὶ ἄνυδροι, †νεφέλαι ὑπὸ λαίλαπος ἐλαυνόμεναι, οἷς ὁ ζόφος τοῦ σκότους εἰς αἰῶνα τετήρηται. 18 Ὑπέρογκα γὰρ ματαιότητος φθεγγόμενοι δελεάζουσιν ἐν ἐπιθυμίαις σαρκὸς ‡ἀσελγείαις τοὺς §ὄντως *ἀποφυγόντας τοὺς ἐν πλάνῃ ἀναστρεφομένους, 19 ἐλευθερίαν αὐτοῖς ἐπαγγελλόμενοι, αὐτοὶ δοῦλοι ὑπάρχοντες τῆς φθορᾶς· ᾧ γάρ τις ἥττηται, τούτῳ †καὶ δεδούλωται. 20 Εἰ γὰρ ἀποφυγόντες τὰ μιάσματα τοῦ κόσμου ἐν ἐπιγνώσει τοῦ Κυρίου καὶ σωτῆρος Ἰησοῦ Χριστοῦ, τούτοις δὲ πάλιν ἐμπλακέντες ἡττῶνται, γέγονεν αὐτοῖς τὰ ἔσχατα χείρονα τῶν πρώτων. 21 Κρεῖττον γὰρ ἦν αὐτοῖς μὴ ἐπεγνωκέναι τὴν ὁδὸν τῆς δικαιοσύνης ἢ ἐπιγνοῦσιν ‡ἐπιστρέψαι ἐκ τῆς παραδοθείσης αὐτοῖς ἁγίας ἐντολῆς. 22 Συμβέβηκε §δὲ αὐτοῖς τὸ τῆς ἀληθοῦς παροιμίας· Κύων ἐπιστρέψας ἐπὶ τὸ ἴδιον ἐξέραμα, καὶ ὗς λουσαμένη εἰς *κύλισμα βορβόρου.
* 2:2 ασελγειαις ¦ απωλειαις TR † 2:2 ους ¦ ας PCK ‡ 2:3 νυσταξει ECM† ¦ νυσταζει CT TR § 2:4 σειραις ¦ σειροις TH WH * 2:4 τηρουμενους ¦ τετηρημενους TR † 2:5 αλλα 𝔐19 ¦ αλλ 𝔐24 HF NA PCK TR ‡ 2:6 καταστροφη ¦ — WH § 2:6 ασεβειν ¦ ασεβεσιν SBL WH * 2:7 ερρυσατο ¦ ερυσατο TH WH † 2:8 ο ¦ — WH ‡ 2:8 εγκατοικων ¦ ενκατοικων TH WH § 2:9 πειρασμου ¦ πειρασμων PCK SCR * 2:11 παρα κυριω ¦ — ECM† SBL † 2:12 φυσικα γεγενημενα ¦ γεγενημενα φυσικα PCK ¦ γεγεννημενα φυσικα CT ‡ 2:12 καταφθαρησονται 𝔐43 ¦ και καταφθαρησονται 𝔐0 HF ¦ και φθαρησονται CT § 2:13 κομιουμενοι 97.6% ¦ αδικουμενοι NA SBL WH 2% * 2:14 ακαταπαυστους ¦ ακαταπαστους WH † 2:14 πλεονεξιας ¦ πλεονεξιαις TR ‡ 2:15 καταλιποντες ¦ καταλειποντες TH WH § 2:15 ευθειαν ¦ την ευθειαν TR * 2:15 βοσορ ¦ βεωρ WH † 2:17 νεφελαι υπο … σκοτους εις αιωνα 58.9% ¦ νεφελαι υπο … σκοτους εις αιωνας PCK 22.8% ¦ και ομιχλαι υπο … σκοτους εις αιωνα MSS 5.8% ¦ και ομιχλαι υπο … σκοτους CT 1% ‡ 2:18 ασελγειαις ¦ ασελγειας PCK ¦ εν ασελγειαις SCR § 2:18 οντως ¦ ολιγως SBL WH * 2:18 αποφυγοντας ¦ αποφευγοντας CT † 2:19 και ¦ — NA TH WH ‡ 2:21 επιστρεψαι 82.5% ¦ υποστρεψαι CT 4.7% § 2:22 δε ¦ — CT * 2:22 κυλισμα ECM† ¦ κυλισμον CT