17
The Transfiguration
1 Καὶ μεθ᾽ ἡμέρας ἓξ παραλαμβάνει ὁ Ἰησοῦς τὸν Πέτρον καὶ Ἰάκωβον καὶ *Ἰωάννην τὸν ἀδελφὸν αὐτοῦ, καὶ ἀναφέρει αὐτοὺς εἰς ὄρος ὑψηλὸν κατ᾽ ἰδίαν. 2 Καὶ μετεμορφώθη ἔμπροσθεν αὐτῶν, καὶ ἔλαμψε τὸ πρόσωπον αὐτοῦ ὡς ὁ ἥλιος, τὰ δὲ ἱμάτια αὐτοῦ †ἐγένοντο λευκὰ ὡς τὸ φῶς. 3 Καὶ ἰδού, ‡ὤφθησαν αὐτοῖς §Μωσῆς καὶ *Ἠλίας, †μετ᾽ αὐτοῦ συλλαλοῦντες. 4 Ἀποκριθεὶς δὲ ὁ Πέτρος εἶπε τῷ Ἰησοῦ, Κύριε, καλόν ἐστιν ἡμᾶς ὧδε εἶναι· εἰ θέλεις, ‡ποιήσωμεν ὧδε τρεῖς σκηνάς, σοὶ μίαν, καὶ §Μωσῇ μίαν, καὶ *μίαν Ἠλίᾳ. 5 Ἔτι αὐτοῦ λαλοῦντος, ἰδού, νεφέλη †φωτεινὴ ἐπεσκίασεν αὐτούς· καὶ ἰδού, φωνὴ ἐκ τῆς νεφέλης, λέγουσα, Οὗτός ἐστιν ὁ υἱός μου ὁ ἀγαπητός, ἐν ᾧ εὐδόκησα· ‡αὐτοῦ ἀκούετε. 6 Καὶ ἀκούσαντες οἱ μαθηταὶ §ἔπεσον ἐπὶ πρόσωπον αὐτῶν, καὶ ἐφοβήθησαν σφόδρα. 7 Καὶ *προσελθὼν ὁ Ἰησοῦς ἥψατο αὐτῶν καὶ εἶπεν, Ἐγέρθητε καὶ μὴ φοβεῖσθε. 8 Ἐπάραντες δὲ τοὺς ὀφθαλμοὺς αὐτῶν, οὐδένα εἶδον, εἰ μὴ †τὸν Ἰησοῦν μόνον.
9 Καὶ καταβαινόντων αὐτῶν ‡ἐκ τοῦ ὄρους, ἐνετείλατο αὐτοῖς ὁ Ἰησοῦς, λέγων, Μηδενὶ εἴπητε τὸ ὅραμα, ἕως οὗ ὁ υἱὸς τοῦ ἀνθρώπου ἐκ νεκρῶν §ἀναστῇ. 10 Καὶ ἐπηρώτησαν αὐτὸν οἱ μαθηταὶ *αὐτοῦ λέγοντες, Τί οὖν οἱ γραμματεῖς λέγουσιν ὅτι †Ἠλίαν δεῖ ἐλθεῖν πρῶτον; 11 Ὁ δὲ ‡Ἰησοῦς ἀποκριθεὶς εἶπεν §αὐτοῖς, *Ἠλίας μὲν ἔρχεται †πρῶτον, καὶ ἀποκαταστήσει πάντα· 12 λέγω δὲ ὑμῖν ὅτι ‡Ἠλίας ἤδη ἦλθε, καὶ οὐκ ἐπέγνωσαν αὐτόν, §ἀλλὰ ἐποίησαν ἐν αὐτῷ ὅσα ἠθέλησαν· οὕτω καὶ ὁ υἱὸς τοῦ ἀνθρώπου μέλλει πάσχειν ὑπ᾽ αὐτῶν. 13 Τότε συνῆκαν οἱ μαθηταὶ ὅτι περὶ *Ἰωάννου τοῦ βαπτιστοῦ εἶπεν αὐτοῖς.
Jesus Heals a Demon-Possessed Boy
14 Καὶ ἐλθόντων †αὐτῶν πρὸς τὸν ὄχλον, προσῆλθεν αὐτῷ ἄνθρωπος γονυπετῶν ‡αὐτὸν 15 καὶ λέγων, Κύριε, ἐλέησόν μου τὸν υἱόν, ὅτι σεληνιάζεται καὶ κακῶς §πάσχει· πολλάκις γὰρ πίπτει εἰς τὸ πῦρ, καὶ πολλάκις εἰς τὸ ὕδωρ. 16 Καὶ προσήνεγκα αὐτὸν τοῖς μαθηταῖς σου, καὶ οὐκ ἠδυνήθησαν αὐτὸν θεραπεῦσαι. 17 Ἀποκριθεὶς δὲ ὁ Ἰησοῦς εἶπεν, Ὦ γενεὰ ἄπιστος καὶ διεστραμμένη, ἕως πότε *ἔσομαι μεθ᾽ ὑμῶν; Ἕως πότε ἀνέξομαι ὑμῶν; Φέρετέ μοι αὐτὸν ὧδε. 18 Καὶ ἐπετίμησεν αὐτῷ ὁ Ἰησοῦς, καὶ ἐξῆλθεν ἀπ᾽ αὐτοῦ τὸ δαιμόνιον, καὶ †ἐθεραπεύθη ὁ παῖς ἀπὸ τῆς ὥρας ἐκείνης. 19 Τότε προσελθόντες οἱ μαθηταὶ τῷ Ἰησοῦ κατ᾽ ἰδίαν ‡εἶπον, Διὰ τί ἡμεῖς οὐκ ἠδυνήθημεν ἐκβαλεῖν αὐτό; 20 Ὁ δὲ §Ἰησοῦς εἶπεν αὐτοῖς, Διὰ τὴν *ἀπιστίαν ὑμῶν. Ἀμὴν γὰρ λέγω ὑμῖν, ἐὰν ἔχητε πίστιν ὡς κόκκον σινάπεως, ἐρεῖτε τῷ ὄρει τούτῳ, †Μετάβηθι ἐντεῦθεν ἐκεῖ, καὶ μεταβήσεται· καὶ οὐδὲν ἀδυνατήσει ὑμῖν. 21 ‡Τοῦτο δὲ τὸ γένος οὐκ ἐκπορεύεται εἰ μὴ ἐν προσευχῇ καὶ νηστείᾳ.
Jesus Predicts His Death and Resurrection a Second Time
22 §Ἀναστρεφομένων δὲ αὐτῶν *ἐν τῇ Γαλιλαίᾳ, εἶπεν αὐτοῖς ὁ Ἰησοῦς, Μέλλει ὁ υἱὸς τοῦ ἀνθρώπου παραδίδοσθαι εἰς χεῖρας ἀνθρώπων, 23 καὶ ἀποκτενοῦσιν αὐτόν, καὶ τῇ τρίτῃ ἡμέρᾳ ἐγερθήσεται. Καὶ ἐλυπήθησαν σφόδρα.
Paying the Temple Tax
24 Ἐλθόντων δὲ αὐτῶν εἰς †Καπερναούμ, προσῆλθον οἱ τὰ δίδραχμα λαμβάνοντες τῷ Πέτρῳ καὶ ‡εἶπον, Ὁ διδάσκαλος ὑμῶν οὐ τελεῖ τὰ δίδραχμα; 25 Λέγει, Ναί. Καὶ §ὅτε εἰσῆλθεν εἰς τὴν οἰκίαν, προέφθασεν αὐτὸν ὁ Ἰησοῦς, λέγων, Τί σοι δοκεῖ, Σίμων; Οἱ βασιλεῖς τῆς γῆς ἀπὸ τίνων λαμβάνουσι τέλη ἢ κῆνσον; Ἀπὸ τῶν υἱῶν αὐτῶν, ἢ ἀπὸ τῶν ἀλλοτρίων; 26 *Λέγει αὐτῷ ὁ Πέτρος, Ἀπὸ τῶν ἀλλοτρίων. Ἔφη αὐτῷ ὁ Ἰησοῦς, Ἄρα γε ἐλεύθεροί εἰσιν οἱ υἱοί. 27 Ἵνα δὲ μὴ σκανδαλίσωμεν αὐτούς, πορευθεὶς εἰς †τὴν θάλασσαν βάλε ἄγκιστρον, καὶ τὸν ‡ἀναβαίνοντα πρῶτον ἰχθὺν ἆρον· καὶ ἀνοίξας τὸ στόμα αὐτοῦ, εὑρήσεις στατῆρα· ἐκεῖνον λαβὼν δὸς αὐτοῖς ἀντὶ ἐμοῦ καὶ σοῦ.
* 17:1 ιωαννην ¦ ιωανην WH † 17:2 εγενοντο 𝔐20 ¦ εγενετο 𝔐25 ANT CT PCK TR ‡ 17:3 ωφθησαν ¦ ωφθη CT § 17:3 μωσης ¦ μωυσης CT * 17:3 ηλιας ¦ ηλειας WH † 17:3 μετ αυτου συλλαλουντες ¦ συλλαλουντες μετ αυτου NA SBL ¦ συνλαλουντες μετ αυτου TH WH ‡ 17:4 ποιησωμεν ¦ ποιησω CT § 17:4 μωση ¦ μωσει ANT PCK ¦ μωυσει CT * 17:4 μιαν ηλια ¦ ηλια μιαν NA SBL TH ¦ ηλεια μιαν WH † 17:5 φωτεινη ¦ φωτινη WH ‡ 17:5 αυτου ακουετε ¦ ακουετε αυτου CT § 17:6 επεσον ¦ επεσαν CT * 17:7 προσελθων ο ιησους ηψατο αυτων και ¦ προσηλθεν ο ιησους και αψαμενος αυτων CT † 17:8 τον ¦ αυτον CT ‡ 17:9 εκ ¦ απο ANT TR § 17:9 αναστη ¦ εγερθη NA SBL WH * 17:10 αυτου ¦ — NA SBL WH † 17:10 ηλιαν ¦ ηλειαν WH ‡ 17:11 ιησους ¦ — CT § 17:11 αυτοις ¦ — CT * 17:11 ηλιας ¦ ηλειας WH † 17:11 πρωτον ¦ — CT ‡ 17:12 ηλιας ¦ ηλειας WH § 17:12 αλλα ¦ αλλ ANT NA PCK TH TR * 17:13 ιωαννου ¦ ιωανου WH † 17:14 αυτων ¦ — CT ‡ 17:14 αυτον ¦ αυτω TR § 17:15 πασχει 99.4% ¦ εχει TH WH 0.6% * 17:17 εσομαι μεθ υμων ¦ μεθ υμων εσομαι CT † 17:18 εθεραπευθη ¦ ιαθη PCK ‡ 17:19 ειπον ¦ ειπαν WH § 17:20 ιησους ειπεν ¦ λεγει CT * 17:20 απιστιαν 97.6% ¦ ολιγοπιστιαν CT 1.5% † 17:20 μεταβηθι εντευθεν ¦ μεταβα ενθεν CT ‡ 17:21 τουτο δε το γενος ουκ εκπορευεται ει μη εν προσευχη και νηστεια 87.7% ¦ τουτο δε το γενος ουκ εξερχεται ει μη εν προσευχη και νηστεια MSS 9.9% ¦ — CT 0.6% § 17:22 αναστρεφομενων ¦ συστρεφομενων CT * 17:22 εν τη γαλιλαια ¦ εις την γαλιλαιαν ANT † 17:24 καπερναουμ ¦ καφαρναουμ CT ‡ 17:24 ειπον ¦ ειπαν CT § 17:25 οτε εισηλθεν ¦ οτε εισηλθον PCK ¦ ελθοντα CT * 17:26 λεγει αυτω ο πετρος ¦ ειποντος δε CT † 17:27 την ¦ — CT ‡ 17:27 αναβαινοντα 𝔐16 ¦ αναβαντα 𝔐9 ANT CT PCK TR