3
Wives and Husbands
1 Ὁμοίως, *αἱ γυναῖκες, ὑποτασσόμεναι τοῖς ἰδίοις ἀνδράσιν, ἵνα, †καὶ εἴ τινες ἀπειθοῦσι τῷ λόγῳ, διὰ τῆς τῶν γυναικῶν ἀναστροφῆς ἄνευ λόγου ‡κερδηθήσονται, 2 ἐποπτεύσαντες τὴν ἐν φόβῳ ἁγνὴν ἀναστροφὴν ὑμῶν· 3 ὧν ἔστω οὐχ ὁ ἔξωθεν ἐμπλοκῆς τριχῶν καὶ περιθέσεως χρυσίων ἢ ἐνδύσεως ἱματίων κόσμος, 4 ἀλλ᾽ ὁ κρυπτὸς τῆς καρδίας ἄνθρωπος ἐν τῷ ἀφθάρτῳ τοῦ §πραέος καὶ ἡσυχίου πνεύματος, ὅ ἐστιν ἐνώπιον *τοῦ Θεοῦ πολυτελές. 5 Οὕτω γάρ ποτε καὶ αἱ ἅγιαι γυναῖκες αἱ ἐλπίζουσαι †ἐπὶ ‡τὸν Θεὸν ἐκόσμουν ἑαυτάς, ὑποτασσόμεναι τοῖς ἰδίοις ἀνδράσιν, 6 ὡς Σάρρα §ὑπήκουσε τῷ Ἀβραάμ, κύριον αὐτὸν καλοῦσα, ἧς *ἐγενήθητε τέκνα ἀγαθοποιοῦσαι καὶ μὴ φοβούμεναι μηδεμίαν πτόησιν.
7 Οἱ ἄνδρες, ὁμοίως, συνοικοῦντες κατὰ γνῶσιν, ὡς ἀσθενεστέρῳ σκεύει τῷ γυναικείῳ ἀπονέμοντες τιμήν, ὡς καὶ †συγκληρονόμοι χάριτος ‡ζωῆς, εἰς τὸ μὴ §ἐγκόπτεσθαι τὰς προσευχὰς ὑμῶν.
Suffering for Righteousness' Sake
8 Τὸ δὲ τέλος, πάντες ὁμόφρονες, συμπαθεῖς, φιλάδελφοι, εὔσπλαγχνοι, *φιλόφρονες, 9 μὴ ἀποδιδόντες κακὸν ἀντὶ κακοῦ ἢ λοιδορίαν ἀντὶ λοιδορίας, τοὐναντίον δὲ εὐλογοῦντες, †εἰδότες ὅτι εἰς τοῦτο ἐκλήθητε, ἵνα εὐλογίαν κληρονομήσητε.
10 Ὁ γὰρ θέλων ζωὴν ἀγαπᾶν
καὶ ‡ἰδεῖν ἡμέρας ἀγαθάς
παυσάτω τὴν γλῶσσαν §αὐτοῦ ἀπὸ κακοῦ
καὶ χείλη *αὐτοῦ τοῦ μὴ λαλῆσαι δόλον,
11 †ἐκκλινάτω ἀπὸ κακοῦ καὶ ποιησάτω ἀγαθόν,
ζητησάτω εἰρήνην καὶ διωξάτω αὐτήν,
12 ὅτι ‡ὀφθαλμοὶ Κυρίου ἐπὶ δικαίους
καὶ ὦτα αὐτοῦ εἰς δέησιν αὐτῶν,
πρόσωπον δὲ Κυρίου ἐπὶ ποιοῦντας κακά.
13 Καὶ τίς ὁ κακώσων ὑμᾶς ἐὰν τοῦ ἀγαθοῦ §μιμηταὶ γένησθε; 14 Ἀλλ᾽ εἰ καὶ πάσχοιτε διὰ δικαιοσύνην, μακάριοι. Τὸν δὲ φόβον αὐτῶν μὴ φοβηθῆτε μηδὲ ταραχθῆτε, 15 Κύριον δὲ τὸν *Θεὸν ἁγιάσατε ἐν ταῖς καρδίαις ὑμῶν. Ἕτοιμοι †δὲ ἀεὶ πρὸς ἀπολογίαν παντὶ τῷ αἰτοῦντι ὑμᾶς λόγον περὶ τῆς ἐν ὑμῖν ἐλπίδος, ‡μετὰ πραΰτητος καὶ φόβου, 16 συνείδησιν ἔχοντες ἀγαθήν, ἵνα, ἐν ᾧ §καταλαλοῦσιν ὑμῶν ὡς κακοποιῶν, καταισχυνθῶσιν οἱ ἐπηρεάζοντες ὑμῶν *τὴν ἀγαθὴν ἐν Χριστῷ ἀναστροφήν. 17 Κρεῖττον γὰρ ἀγαθοποιοῦντας, εἰ †θέλοι τὸ θέλημα τοῦ Θεοῦ, πάσχειν ἢ κακοποιοῦντας.
18 Ὅτι καὶ Χριστὸς ἅπαξ περὶ ἁμαρτιῶν ‡ἔπαθε, δίκαιος ὑπὲρ ἀδίκων, ἵνα §ὑμᾶς προσαγάγῃ τῷ Θεῷ, θανατωθεὶς μὲν σαρκί, ζῳοποιηθεὶς δὲ *πνεύματι· 19 ἐν ᾧ καὶ τοῖς ἐν φυλακῇ πνεύμασι πορευθεὶς ἐκήρυξεν, 20 ἀπειθήσασί ποτε, ὅτε †ἀπεξεδέχετο ἡ τοῦ Θεοῦ μακροθυμία ἐν ἡμέραις Νῶε, κατασκευαζομένης κιβωτοῦ, εἰς ἣν ‡ὀλίγαι, τοῦτ᾽ ἔστιν ὀκτὼ ψυχαί, διεσώθησαν δι᾽ ὕδατος· 21 §ὃ ἀντίτυπον νῦν καὶ ἡμᾶς σῴζει βάπτισμα—οὐ σαρκὸς ἀπόθεσις ῥύπου, ἀλλὰ συνειδήσεως ἀγαθῆς ἐπερώτημα εἰς Θεόν—δι᾽ ἀναστάσεως Ἰησοῦ Χριστοῦ, 22 ὅς ἐστιν ἐν δεξιᾷ *τοῦ Θεοῦ, πορευθεὶς εἰς οὐρανόν, ὑποταγέντων αὐτῷ ἀγγέλων καὶ ἐξουσιῶν καὶ δυνάμεων.
* 3:1 αι ¦ — SBL TH WH † 3:1 και ¦ — WH ‡ 3:1 κερδηθησονται ¦ κερδηθησωνται TR § 3:4 πραεος και ησυχιου 𝔐13 ¦ πραεως και ησυχιου 𝔐6 NA SBL TH ¦ ησυχιου και πραεως WH * 3:4 του 𝔐19 ¦ — 𝔐24 † 3:5 επι ¦ εις CT ‡ 3:5 τον 𝔐30 ¦ — 𝔐13 CT HF RP § 3:6 υπηκουσε ¦ υπηκουε WH * 3:6 εγενηθητε 𝔐12 ¦ εγεννηθητε 𝔐7 † 3:7 συγκληρονομοι ¦ συγκληρονομοις NA SBL ¦ συνκληρονομοις TH ¦ συνκληρονομοι WH ‡ 3:7 ζωης 𝔐24 ¦ ζωσης 𝔐30 § 3:7 εγκοπτεσθαι ¦ εκκοπτεσθαι TR * 3:8 φιλοφρονες 71.8% ¦ ταπεινοφρονες CT 22.7% † 3:9 ειδοτες 84.9% ¦ — CT 9% ‡ 3:10 ιδειν ημερας ¦ ημερας ιδειν PCK § 3:10 αυτου ¦ — CT * 3:10 αυτου ¦ — CT † 3:11 εκκλινατω ¦ εκκλινατω δε CT ‡ 3:12 οφθαλμοι ¦ οι οφθαλμοι TR § 3:13 μιμηται ¦ ζηλωται CT * 3:15 θεον ¦ χριστον CT † 3:15 δε ¦ — CT ‡ 3:15 μετα ¦ αλλα μετα CT § 3:16 καταλαλουσιν υμων ως κακοποιων 𝔐67 43.1% ¦ καταλαλωσιν υμων ως κακοποιων 𝔐72 HF TR 46% ¦ καταλαλεισθε CT 5% * 3:16 την αγαθην εν χριστω αναστροφην ¦ τη αγαθη εν χριστω αναστροφη PCK † 3:17 θελοι ¦ θελει TR ‡ 3:18 επαθε ¦ απεθανε WH § 3:18 υμας 𝔐19 ¦ ημας 𝔐24 ANT PCK TR * 3:18 πνευματι ¦ τω πνευματι TR † 3:20 απεξεδεχετο ¦ απαξ εξεδεχετο TR ‡ 3:20 ολιγαι ECM† ¦ ολιγοι CT § 3:21 ο αντιτυπον νυν και ημας ¦ ω και ημας αντιτυπον νυν SCR ¦ ο και ημας αντιτυπον νυν ST ¦ ο και υμας αντιτυπον νυν CT * 3:22 του ¦ — SBL WH