22
1 Ἄνδρες ἀδελφοὶ καὶ πατέρες, ἀκούσατέ μου τῆς πρὸς ὑμᾶς *νυνὶ ἀπολογίας. 2 Ἀκούσαντες δὲ ὅτι τῇ Ἑβραΐδι διαλέκτῳ †προσεφώνει αὐτοῖς, μᾶλλον παρέσχον ἡσυχίαν. Καὶ φησίν, 3 Ἐγὼ ‡μέν εἰμι ἀνὴρ Ἰουδαῖος, §γεγεννημένος ἐν Ταρσῷ τῆς Κιλικίας, ἀνατεθραμμένος δὲ ἐν τῇ πόλει ταύτῃ παρὰ τοὺς πόδας Γαμαλιήλ, πεπαιδευμένος κατὰ ἀκρίβειαν τοῦ πατρῴου νόμου, ζηλωτὴς ὑπάρχων τοῦ Θεοῦ, καθὼς πάντες ὑμεῖς ἐστε σήμερον· 4 ὃς ταύτην τὴν Ὁδὸν ἐδίωξα ἄχρι θανάτου, δεσμεύων καὶ παραδιδοὺς εἰς φυλακὰς ἄνδρας τε καὶ γυναῖκας. 5 Ὡς καὶ ὁ ἀρχιερεὺς μαρτυρεῖ μοι, καὶ πᾶν τὸ πρεσβυτέριον· παρ᾽ ὧν καὶ ἐπιστολὰς δεξάμενος πρὸς τοὺς ἀδελφούς, εἰς Δαμασκὸν ἐπορευόμην, ἄξων καὶ τοὺς ἐκεῖσε ὄντας δεδεμένους εἰς Ἱερουσαλήμ, ἵνα τιμωρηθῶσιν.
Paul Tells of His Conversion
6 Ἐγένετο δέ μοι πορευομένῳ καὶ ἐγγίζοντι τῇ Δαμασκῷ, περὶ μεσημβρίαν, ἐξαίφνης ἐκ τοῦ οὐρανοῦ περιαστράψαι φῶς ἱκανὸν περὶ ἐμέ. 7 *Ἔπεσά τε εἰς τὸ ἔδαφος, καὶ ἤκουσα φωνῆς λεγούσης μοι, Σαούλ, Σαούλ, τί με διώκεις; 8 Ἐγὼ δὲ ἀπεκρίθην, Τίς εἶ, Κύριε; Εἶπέ τε πρός †με, Ἐγώ εἰμι Ἰησοῦς ὁ Ναζωραῖος ὃν σὺ διώκεις. 9 Οἱ δὲ σὺν ἐμοὶ ὄντες τὸ μὲν φῶς ἐθεάσαντο, ‡καὶ ἔμφοβοι ἐγένοντο· τὴν δὲ φωνὴν οὐκ ἤκουσαν τοῦ λαλοῦντός μοι. 10 Εἶπον δέ, Τί ποιήσω, Κύριε; Ὁ δὲ Κύριος εἶπε πρός με, Ἀναστὰς πορεύου εἰς Δαμασκόν· κἀκεῖ σοι λαληθήσεται περὶ πάντων ὧν τέτακταί σοι ποιῆσαι. 11 Ὡς δὲ οὐκ ἐνέβλεπον ἀπὸ τῆς δόξης τοῦ φωτὸς ἐκείνου, χειραγωγούμενος ὑπὸ τῶν συνόντων μοι, ἦλθον εἰς Δαμασκόν.
12 Ἀνανίας δέ τις, ἀνὴρ §εὐσεβὴς κατὰ τὸν νόμον, μαρτυρούμενος ὑπὸ πάντων τῶν *κατοικούντων Ἰουδαίων, 13 ἐλθὼν πρός †με καὶ ἐπιστὰς εἶπέ μοι, Σαοὺλ ἀδελφέ, ἀνάβλεψον. Κἀγὼ αὐτῇ τῇ ὥρᾳ ἀνέβλεψα εἰς αὐτόν. 14 Ὁ δὲ εἶπεν, Ὁ Θεὸς τῶν πατέρων ἡμῶν προεχειρίσατό σε γνῶναι τὸ θέλημα αὐτοῦ, καὶ ἰδεῖν τὸν δίκαιον, καὶ ἀκοῦσαι φωνὴν ἐκ τοῦ στόματος αὐτοῦ. 15 Ὅτι ἔσῃ μάρτυς αὐτῷ πρὸς πάντας ἀνθρώπους ὧν ἑώρακας καὶ ἤκουσας. 16 Καὶ νῦν τί μέλλεις; Ἀναστὰς βάπτισαι καὶ ἀπόλουσαι τὰς ἁμαρτίας σου, ἐπικαλεσάμενος τὸ ὄνομα ‡τοῦ Κυρίου.
Paul's Commission to Preach to the Gentiles
17 Ἐγένετο δέ μοι ὑποστρέψαντι εἰς Ἱερουσαλήμ, καὶ προσευχομένου μου ἐν τῷ ἱερῷ, γενέσθαι με ἐν ἐκστάσει, 18 καὶ ἰδεῖν αὐτὸν λέγοντά μοι, Σπεῦσον καὶ ἔξελθε ἐν τάχει ἐξ Ἱερουσαλήμ· διότι οὐ παραδέξονταί σου §τὴν μαρτυρίαν περὶ ἐμοῦ. 19 Κἀγὼ εἶπον, Κύριε, αὐτοὶ ἐπίστανται ὅτι ἐγὼ ἤμην φυλακίζων καὶ *δέρων κατὰ τὰς συναγωγὰς τοὺς πιστεύοντας †ἐπὶ σέ· 20 καὶ ὅτε ‡ἐξεχεῖτο τὸ αἷμα Στεφάνου τοῦ μάρτυρός σου, καὶ αὐτὸς ἤμην ἐφεστὼς καὶ συνευδοκῶν §τῇ ἀναιρέσει αὐτοῦ, *φυλάσσων τὰ ἱμάτια τῶν ἀναιρούντων αὐτόν. 21 Καὶ εἶπε πρός με, Πορεύου, ὅτι ἐγὼ εἰς ἔθνη μακρὰν ἐξαποστελῶ σε.
Paul's Roman Citizenship
22 Ἤκουον δὲ αὐτοῦ ἄχρι τούτου τοῦ λόγου, καὶ ἐπῆραν τὴν φωνὴν αὐτῶν λέγοντες, Αἶρε ἀπὸ τῆς γῆς τὸν τοιοῦτον· οὐ γὰρ †καθῆκεν αὐτὸν ζῆν. 23 ‡Κραζόντων §δὲ αὐτῶν, καὶ *ῥιπτούντων τὰ ἱμάτια, καὶ κονιορτὸν βαλλόντων εἰς τὸν ἀέρα, 24 ἐκέλευσεν †αὐτὸν ὁ χιλίαρχος ἄγεσθαι εἰς τὴν παρεμβολήν, ‡εἰπὼν μάστιξιν ἀνετάζεσθαι αὐτόν, ἵνα ἐπιγνῷ δι᾽ ἣν αἰτίαν οὕτως ἐπεφώνουν αὐτῷ. 25 Ὡς δὲ §προέτεινεν αὐτὸν τοῖς ἱμᾶσιν, εἶπε πρὸς τὸν *ἑστῶτα ἑκατόνταρχον ὁ Παῦλος, Εἰ ἄνθρωπον Ῥωμαῖον καὶ ἀκατάκριτον ἔξεστιν ὑμῖν μαστίζειν; 26 Ἀκούσας δὲ ὁ †ἑκατόνταρχος, προσελθὼν ‡ἀπήγγειλε τῷ χιλιάρχῳ λέγων, §Ὅρα τί μέλλεις ποιεῖν· ὁ γὰρ ἄνθρωπος οὗτος Ῥωμαῖός ἐστι. 27 Προσελθὼν δὲ ὁ χιλίαρχος εἶπεν αὐτῷ, Λέγε μοι, *εἰ σὺ Ῥωμαῖος εἶ; Ὁ δὲ ἔφη, Ναί. 28 Ἀπεκρίθη †τε ὁ χιλίαρχος, Ἐγὼ πολλοῦ κεφαλαίου τὴν πολιτείαν ταύτην ἐκτησάμην. Ὁ δὲ Παῦλος ἔφη, Ἐγὼ δὲ καὶ ‡γεγέννημαι. 29 Εὐθέως οὖν ἀπέστησαν ἀπ᾽ αὐτοῦ οἱ μέλλοντες αὐτὸν ἀνετάζειν. Καὶ ὁ χιλίαρχος δὲ ἐφοβήθη, ἐπιγνοὺς ὅτι Ῥωμαῖός ἐστι, καὶ ὅτι §ἦν αὐτὸν δεδεκώς.
Paul Brought Before the Sanhedrin
30 Τῇ δὲ ἐπαύριον βουλόμενος γνῶναι τὸ ἀσφαλές, τὸ τί κατηγορεῖται *παρὰ τῶν Ἰουδαίων, ἔλυσεν αὐτὸν †ἀπὸ τῶν δεσμῶν, καὶ ἐκέλευσεν ‡ἐλθεῖν τοὺς ἀρχιερεῖς καὶ §ὅλον τὸ συνέδριον *αὐτῶν, καὶ καταγαγὼν τὸν Παῦλον ἔστησεν εἰς αὐτούς.
* 22:1 νυνι ¦ νυν TR † 22:2 προσεφωνει 𝔐15 ¦ προσφωνει 𝔐6 ‡ 22:3 μεν ¦ — CT § 22:3 γεγεννημενος 𝔐18 ¦ γεγενημενος 𝔐7 * 22:7 επεσα 𝔐23 ¦ επεσον 𝔐14 ANT PCK TR † 22:8 με ¦ εμε SBL TH WH ‡ 22:9 και εμφοβοι εγενοντο 86.4% ¦ — CT 10.4% § 22:12 ευσεβης 𝔐23 ¦ ευλαβης 𝔐21 CT HF * 22:12 κατοικουντων 𝔐23 ¦ κατοικουντων εν δαμασκω 𝔐16 ANT HF PCK † 22:13 με ¦ εμε SBL TH WH ‡ 22:16 του κυριου ¦ αυτου CT § 22:18 την ¦ — CT * 22:19 δερων ¦ δαιρων PCK † 22:19 επι ¦ εις PCK ‡ 22:20 εξεχειτο ¦ εξεχυννετο CT § 22:20 τη αναιρεσει αυτου 96.6% ¦ — CT 2.3% * 22:20 φυλασσων ¦ και φυλασσων ANT CT PCK TR † 22:22 καθηκεν ¦ καθηκον TR ‡ 22:23 κραζοντων 𝔐16 ¦ κραυγαζοντων 𝔐8 ANT CT PCK TR § 22:23 δε ECM† ¦ τε CT * 22:23 ριπτουντων 𝔐16 ¦ ριπτοντων 𝔐8 ANT † 22:24 αυτον ο χιλιαρχος αγεσθαι ¦ ο χιλιαρχος αγεσθαι αυτον PCK ¦ ο χιλιαρχος εισαγεσθαι αυτον CT ‡ 22:24 ειπων ¦ ειπας CT § 22:25 προετεινεν 𝔐13 ¦ προετειναν 𝔐6 ANT CT PCK SCR * 22:25 εστωτα 𝔐16 ¦ εφεστωτα 𝔐8 † 22:26 εκατονταρχος ¦ εκατονταρχης NA SBL WH ‡ 22:26 απηγγειλε τω χιλιαρχω ¦ τω χιλιαρχω απηγγειλε CT PCK § 22:26 ορα ¦ — CT * 22:27 ει 𝔐15 ¦ — 𝔐9 CT † 22:28 τε ¦ δε CT ‡ 22:28 γεγεννημαι 𝔐16 ¦ γεγενημαι 𝔐8 § 22:29 ην αυτον ¦ αυτον ην CT * 22:30 παρα 𝔐17 ¦ υπο 𝔐7 CT PCK † 22:30 απο των δεσμων 87.7% ¦ — CT 9.8% ‡ 22:30 ελθειν 𝔐16 ¦ συνελθειν 𝔐6 CT § 22:30 ολον ¦ παν CT PCK * 22:30 αυτων ¦ — CT