17
Jesus Prays for His Disciples
1 Ταῦτα ἐλάλησεν *ὁ Ἰησοῦς, καὶ †ἐπῆρε τοὺς ὀφθαλμοὺς αὐτοῦ εἰς τὸν οὐρανόν, ‡καὶ εἶπε, Πάτερ, ἐλήλυθεν ἡ ὥρα· δόξασόν σου τὸν υἱόν, ἵνα §καὶ ὁ υἱός σου δοξάσῃ σε· 2 καθὼς ἔδωκας αὐτῷ ἐξουσίαν πάσης σαρκός, ἵνα πᾶν ὃ δέδωκας αὐτῷ, *δώσει αὐτοῖς ζωὴν αἰώνιον. 3 Αὕτη δέ ἐστιν ἡ αἰώνιος ζωή, ἵνα γινώσκωσί σε τὸν μόνον ἀληθινὸν Θεόν, καὶ ὃν ἀπέστειλας Ἰησοῦν Χριστόν. 4 Ἐγώ σε ἐδόξασα ἐπὶ τῆς γῆς· τὸ ἔργον †ἐτελείωσα ὃ δέδωκάς μοι ἵνα ποιήσω. 5 Καὶ νῦν δόξασόν με σύ, πάτερ, παρὰ σεαυτῷ τῇ δόξῃ ᾗ εἶχον πρὸ τοῦ τὸν κόσμον εἶναι παρὰ σοί.
6 Ἐφανέρωσά σου τὸ ὄνομα τοῖς ἀνθρώποις οὓς ‡δέδωκάς μοι ἐκ τοῦ κόσμου· σοὶ ἦσαν, §καὶ ἐμοὶ αὐτοὺς *δέδωκας· καὶ τὸν λόγον σου †τετηρήκασι. 7 Νῦν ἔγνωκαν ὅτι πάντα ὅσα ‡δέδωκάς μοι, παρὰ σοῦ §ἐστιν· 8 ὅτι τὰ ῥήματα ἃ *δέδωκάς μοι, δέδωκα αὐτοῖς· καὶ αὐτοὶ ἔλαβον, καὶ ἔγνωσαν ἀληθῶς ὅτι παρὰ σοῦ ἐξῆλθον, καὶ ἐπίστευσαν ὅτι σύ με ἀπέστειλας. 9 Ἐγὼ περὶ αὐτῶν ἐρωτῶ· οὐ περὶ τοῦ κόσμου ἐρωτῶ, ἀλλὰ περὶ ὧν δέδωκάς μοι, ὅτι σοί εἰσι· 10 καὶ τὰ ἐμὰ πάντα σά ἐστι, καὶ τὰ σὰ ἐμά· καὶ δεδόξασμαι ἐν αὐτοῖς. 11 Καὶ οὐκέτι εἰμὶ ἐν τῷ κόσμῳ, καὶ †οὗτοι ἐν τῷ κόσμῳ εἰσί, ‡καὶ ἐγὼ πρὸς σὲ ἔρχομαι. Πάτερ ἅγιε, τήρησον αὐτοὺς ἐν τῷ ὀνόματί σου, §ᾧ δέδωκάς μοι, ἵνα ὦσιν ἕν, καθὼς *ἡμεῖς. 12 Ὅτε ἤμην μετ᾽ αὐτῶν †ἐν τῷ κόσμῳ, ἐγὼ ἐτήρουν αὐτοὺς ἐν τῷ ὀνόματί σου· ‡οὓς δέδωκάς μοι, §ἐφύλαξα, καὶ οὐδεὶς ἐξ αὐτῶν ἀπώλετο, εἰ μὴ ὁ υἱὸς τῆς ἀπωλείας, ἵνα ἡ γραφὴ πληρωθῇ. 13 Νῦν δὲ πρὸς σὲ ἔρχομαι, καὶ ταῦτα λαλῶ ἐν τῷ κόσμῳ, ἵνα ἔχωσι τὴν χαρὰν τὴν ἐμὴν πεπληρωμένην ἐν *αὐτοῖς. 14 Ἐγὼ δέδωκα αὐτοῖς τὸν λόγον σου, καὶ ὁ κόσμος ἐμίσησεν αὐτούς, ὅτι οὐκ εἰσὶν ἐκ τοῦ κόσμου, καθὼς ἐγὼ οὐκ εἰμὶ ἐκ τοῦ κόσμου. 15 Οὐκ ἐρωτῶ ἵνα ἄρῃς αὐτοὺς ἐκ τοῦ κόσμου, ἀλλ᾽ ἵνα τηρήσῃς αὐτοὺς ἐκ τοῦ πονηροῦ. 16 Ἐκ τοῦ κόσμου οὐκ εἰσί, καθὼς ἐγὼ †ἐκ τοῦ κόσμου οὐκ εἰμί. 17 Ἁγίασον αὐτοὺς ἐν τῇ ἀληθείᾳ ‡σου· ὁ λόγος ὁ σὸς ἀλήθειά ἐστι. 18 Καθὼς ἐμὲ ἀπέστειλας εἰς τὸν κόσμον, κἀγὼ ἀπέστειλα αὐτοὺς εἰς τὸν κόσμον. 19 Καὶ ὑπὲρ αὐτῶν ἐγὼ ἁγιάζω ἐμαυτόν, ἵνα §καὶ αὐτοὶ ὦσιν ἡγιασμένοι ἐν ἀληθείᾳ.
20 Οὐ περὶ τούτων δὲ ἐρωτῶ μόνον, ἀλλὰ καὶ περὶ τῶν *πιστευόντων διὰ τοῦ λόγου αὐτῶν εἰς ἐμέ· 21 ἵνα πάντες ἓν ὦσι· καθὼς σύ, †πάτερ, ἐν ἐμοί, κἀγὼ ἐν σοί, ἵνα καὶ αὐτοὶ ἐν ἡμῖν ‡ἓν ὦσιν· ἵνα ὁ κόσμος §πιστεύσῃ ὅτι σύ με ἀπέστειλας. 22 *Καὶ ἐγὼ τὴν δόξαν ἣν δέδωκάς μοι, δέδωκα αὐτοῖς, ἵνα ὦσιν ἕν, καθὼς ἡμεῖς ἕν †ἐσμεν. 23 Ἐγὼ ἐν αὐτοῖς, καὶ σὺ ἐν ἐμοί, ἵνα ὦσι τετελειωμένοι εἰς ἕν, ‡καὶ ἵνα γινώσκῃ ὁ κόσμος ὅτι σύ με ἀπέστειλας, καὶ ἠγάπησας αὐτούς, καθὼς ἐμὲ ἠγάπησας. 24 §Πάτερ, *οὓς δέδωκάς μοι, θέλω ἵνα ὅπου εἰμὶ ἐγὼ κἀκεῖνοι ὦσι μετ᾽ ἐμοῦ· ἵνα θεωρῶσι τὴν δόξαν τὴν ἐμὴν ἣν †ἔδωκάς μοι, ὅτι ἠγάπησάς με πρὸ καταβολῆς κόσμου. 25 ‡Πάτερ δίκαιε, καὶ ὁ κόσμος σε οὐκ ἔγνω, ἐγὼ δέ σε ἔγνων, καὶ οὗτοι ἔγνωσαν ὅτι σύ με ἀπέστειλας· 26 καὶ ἐγνώρισα αὐτοῖς τὸ ὄνομά σου, καὶ γνωρίσω· ἵνα ἡ ἀγάπη, ἣν ἠγάπησάς με, ἐν αὐτοῖς ᾖ, κἀγὼ ἐν αὐτοῖς.
* 17:1 ο ιησους ¦ ιησους CT † 17:1 επηρε ¦ επαρας CT ‡ 17:1 και ¦ — CT § 17:1 και ο υιος σου ¦ ο υιος CT * 17:2 δωσει ¦ δωση NA SBL TR † 17:4 ετελειωσα ¦ τελειωσας CT ‡ 17:6 δεδωκας ¦ εδωκας CT § 17:6 και εμοι ¦ καμοι NA SBL WH * 17:6 δεδωκας ¦ εδωκας CT † 17:6 τετηρηκασι ¦ τετηρηκαν CT ‡ 17:7 δεδωκας ¦ εδωκας WH § 17:7 εστιν ¦ εισιν CT * 17:8 δεδωκας ¦ εδωκας CT † 17:11 ουτοι ¦ αυτοι NA SBL WH ‡ 17:11 και εγω ¦ καγω CT § 17:11 ω ¦ ους TR * 17:11 ημεις ¦ και ημεις TH † 17:12 εν τω κοσμω ¦ — CT ‡ 17:12 ους ¦ ω CT § 17:12 εφυλαξα ¦ και εφυλαξα CT * 17:13 αυτοις ¦ εαυτοις CT † 17:16 εκ του κοσμου ουκ ειμι ¦ ουκ ειμι εκ του κοσμου CT ‡ 17:17 σου ¦ — CT § 17:19 και αυτοι ωσιν ¦ ωσι και αυτοι CT * 17:20 πιστευοντων ¦ πιστευσοντων TR † 17:21 πατερ ¦ πατηρ WH ‡ 17:21 εν ¦ — NA SBL WH § 17:21 πιστευση ¦ πιστευη CT * 17:22 και εγω ¦ καγω CT † 17:22 εσμεν ¦ — CT ‡ 17:23 και ¦ — CT § 17:24 πατερ ¦ πατηρ WH * 17:24 ους ¦ ο CT † 17:24 εδωκας 𝔐pt ¦ δεδωκας 𝔐pt ANT NA PCK SBL WH ‡ 17:25 πατερ ¦ πατηρ WH