3
Jesus Heals a Man with a Withered Hand
1 Καὶ εἰσῆλθε πάλιν εἰς *τὴν συναγωγήν, καὶ ἦν ἐκεῖ ἄνθρωπος ἐξηραμμένην ἔχων τὴν χεῖρα. 2 Καὶ παρετήρουν αὐτὸν εἰ τοῖς σάββασι θεραπεύσει αὐτόν, ἵνα κατηγορήσωσιν αὐτοῦ. 3 Καὶ λέγει τῷ ἀνθρώπῳ τῷ †ἐξηραμμένην ἔχοντι τὴν χεῖρα, ‡Ἔγειραι εἰς τὸ μέσον. 4 Καὶ λέγει αὐτοῖς, Ἔξεστι τοῖς σάββασιν §ἀγαθοποιῆσαι ἢ κακοποιῆσαι, ψυχὴν σῶσαι ἢ ἀποκτεῖναι; Οἱ δὲ ἐσιώπων. 5 Καὶ περιβλεψάμενος αὐτοὺς μετ᾽ ὀργῆς, *συλλυπούμενος ἐπὶ τῇ πωρώσει τῆς καρδίας αὐτῶν, λέγει τῷ ἀνθρώπῳ, Ἔκτεινον τὴν χεῖρά †σου. Καὶ ἐξέτεινε, καὶ ‡ἀποκατεστάθη ἡ χεὶρ αὐτοῦ §ὑγιὴς ὡς ἡ ἄλλη. 6 Καὶ ἐξελθόντες οἱ Φαρισαῖοι *εὐθέως μετὰ τῶν Ἡρῳδιανῶν συμβούλιον †ἐποίουν κατ᾽ αὐτοῦ, ὅπως αὐτὸν ἀπολέσωσι.
A Great Multitude Follows Jesus
7 Καὶ ὁ Ἰησοῦς ‡ἀνεχώρησε μετὰ τῶν μαθητῶν αὐτοῦ πρὸς τὴν θάλασσαν· καὶ πολὺ πλῆθος ἀπὸ τῆς Γαλιλαίας §ἠκολούθησαν αὐτῷ, καὶ ἀπὸ τῆς Ἰουδαίας 8 καὶ ἀπὸ Ἱεροσολύμων καὶ ἀπὸ τῆς Ἰδουμαίας καὶ πέραν τοῦ Ἰορδάνου· καὶ *οἱ περὶ Τύρον καὶ Σιδῶνα, πλῆθος πολύ, †ἀκούσαντες ὅσα ‡ἐποίει §ἦλθον πρὸς αὐτόν. 9 Καὶ εἶπε τοῖς μαθηταῖς αὐτοῦ ἵνα πλοιάριον προσκαρτερῇ αὐτῷ διὰ τὸν ὄχλον, ἵνα μὴ θλίβωσιν αὐτόν. 10 Πολλοὺς γὰρ ἐθεράπευσεν, ὥστε ἐπιπίπτειν αὐτῷ ἵνα αὐτοῦ ἅψωνται ὅσοι εἶχον μάστιγας. 11 Καὶ τὰ πνεύματα τὰ ἀκάθαρτα, ὅταν αὐτὸν *ἐθεώρει, †προσέπιπτεν αὐτῷ καὶ ‡ἔκραζε λέγοντα ὅτι Σὺ εἶ ὁ υἱὸς τοῦ Θεοῦ. 12 Καὶ πολλὰ ἐπετίμα αὐτοῖς ἵνα μὴ §φανερὸν αὐτὸν ποιήσωσι.
The Twelve Apostles
13 Καὶ ἀναβαίνει εἰς τὸ ὄρος καὶ προσκαλεῖται οὓς ἤθελεν αὐτός, καὶ ἀπῆλθον πρὸς αὐτόν. 14 Καὶ ἐποίησε *δώδεκα ἵνα ὦσι μετ᾽ αὐτοῦ καὶ ἵνα ἀποστέλλῃ αὐτοὺς κηρύσσειν 15 καὶ ἔχειν ἐξουσίαν †θεραπεύειν τὰς νόσους καὶ ἐκβάλλειν τὰ δαιμόνια· 16 ‡καὶ ἐπέθηκε §τῷ Σίμωνι ὄνομα Πέτρον, 17 καὶ Ἰάκωβον τὸν τοῦ Ζεβεδαίου καὶ *Ἰωάννην τὸν ἀδελφὸν τοῦ Ἰακώβου—καὶ ἐπέθηκεν αὐτοῖς †ὀνόματα ‡Βοανεργές, ὅ ἐστιν, Υἱοὶ Βροντῆς— 18 καὶ Ἀνδρέαν καὶ Φίλιππον καὶ Βαρθολομαῖον καὶ §Ματθαῖον καὶ Θωμᾶν καὶ Ἰάκωβον τὸν τοῦ Ἀλφαίου καὶ Θαδδαῖον καὶ Σίμωνα τὸν *Κανανίτην 19 καὶ Ἰούδαν †Ἰσκαριώτην, ὃς καὶ παρέδωκεν αὐτόν.
Jesus and Beelzebul
20 Καὶ ‡ἔρχονται εἰς οἶκον· καὶ συνέρχεται πάλιν §ὄχλος, ὥστε μὴ δύνασθαι αὐτοὺς *μήτε ἄρτον φαγεῖν. 21 Καὶ ἀκούσαντες οἱ παρ᾽ αὐτοῦ ἐξῆλθον κρατῆσαι αὐτόν, ἔλεγον γὰρ ὅτι Ἐξέστη. 22 Καὶ οἱ γραμματεῖς οἱ ἀπὸ Ἱεροσολύμων καταβάντες ἔλεγον ὅτι †Βεελζεβοὺλ ἔχει, καὶ ὅτι Ἐν τῷ ἄρχοντι τῶν δαιμονίων ἐκβάλλει τὰ δαιμόνια. 23 Καὶ προσκαλεσάμενος αὐτοὺς ἐν παραβολαῖς ἔλεγεν αὐτοῖς, Πῶς δύναται Σατανᾶς Σατανᾶν ἐκβάλλειν; 24 Καὶ ἐὰν βασιλεία ἐφ᾽ ἑαυτὴν μερισθῇ, οὐ δύναται σταθῆναι ἡ βασιλεία ἐκείνη. 25 Καὶ ἐὰν οἰκία ἐφ᾽ ἑαυτὴν μερισθῇ, οὐ ‡δύναται §σταθῆναι ἡ οἰκία ἐκείνη. 26 Καὶ εἰ ὁ Σατανᾶς ἀνέστη ἐφ᾽ ἑαυτὸν καὶ *μεμέρισται, οὐ δύναται †σταθῆναι, ἀλλὰ τέλος ἔχει. 27 ‡Οὐδεὶς δύναται §τὰ σκεύη τοῦ ἰσχυροῦ εἰσελθὼν εἰς τὴν οἰκίαν αὐτοῦ διαρπάσαι, ἐὰν μὴ πρῶτον τὸν ἰσχυρὸν δήσῃ, καὶ τότε τὴν οἰκίαν αὐτοῦ *διαρπάσῃ.
28 Ἀμὴν λέγω ὑμῖν ὅτι πάντα ἀφεθήσεται †τὰ ἁμαρτήματα τοῖς υἱοῖς τῶν ἀνθρώπων καὶ ‡βλασφημίαι ὅσας ἂν βλασφημήσωσιν· 29 ὃς δ᾽ ἂν βλασφημήσῃ εἰς τὸ Πνεῦμα τὸ Ἅγιον οὐκ ἔχει ἄφεσιν εἰς τὸν αἰῶνα, §ἀλλ᾽ ἔνοχός ἐστιν αἰωνίου *κρίσεως. 30 Ὅτι ἔλεγον, Πνεῦμα ἀκάθαρτον ἔχει.
Jesus' Mother and Brothers
31 †Ἔρχονται οὖν ‡οἱ ἀδελφοὶ καὶ ἡ μήτηρ αὐτοῦ, καὶ ἔξω §ἑστῶτες ἀπέστειλαν πρὸς αὐτὸν *φωνοῦντες αὐτόν. 32 Καὶ ἐκάθητο †ὄχλος περὶ αὐτόν, ‡εἶπον δὲ αὐτῷ, Ἰδού, ἡ μήτηρ σου καὶ οἱ ἀδελφοί σου §καὶ αἱ ἀδελφαί σου ἔξω ζητοῦσί σε. 33 Καὶ *ἀπεκρίθη αὐτοῖς λέγων, Τίς ἐστιν ἡ μήτηρ μου †ἢ οἱ ἀδελφοί ‡μου; 34 Καὶ περιβλεψάμενος §κύκλῳ τοὺς περὶ αὐτὸν καθημένους λέγει, *Ἴδε, ἡ μήτηρ μου καὶ οἱ ἀδελφοί μου. 35 Ὃς †γὰρ ἂν ποιήσῃ τὸ θέλημα τοῦ Θεοῦ, οὗτος ἀδελφός μου καὶ ἀδελφή ‡μου καὶ §μήτηρ ἐστί.
* 3:1 την ¦ — SBL WH † 3:3 εξηραμμενην εχοντι την χειρα 93.3% ¦ την χειρα εχοντι ξηραν SBL WH 0.4% ¦ την ξηραν χειρα εχοντι NA TH 0.2% ‡ 3:3 εγειραι 𝔐22 ¦ εγειρε 𝔐22 ANT CT § 3:4 αγαθοποιησαι ECM† ¦ αγαθον ποιησαι NA * 3:5 συλλυπουμενος ¦ συνλυπουμενος TH WH † 3:5 σου ECM† ¦ — NA SBL ‡ 3:5 αποκατεσταθη 𝔐15 ¦ απεκατεσταθη 𝔐9 CT § 3:5 υγιης ως η αλλη 𝔐16 ¦ — 𝔐8 CT * 3:6 ευθεως ¦ ευθυς CT † 3:6 εποιουν 92.5% ¦ εποιησαν MSS 5.2% ¦ εδιδουν CT 1.3% ‡ 3:7 ανεχωρησε μετα των μαθητων αυτου ¦ μετα των μαθητων αυτου ανεχωρησε CT § 3:7 ηκολουθησαν αυτω 𝔐755 50.9% ¦ ηκολουθησεν αυτω 𝔐478 PCK 42.9% ¦ ηκολουθησε CT 0.2% * 3:8 οι ¦ — CT † 3:8 ακουσαντες ¦ ακουοντες CT ‡ 3:8 εποιει ¦ ποιει WH § 3:8 ηλθον ¦ ηλθαν WH * 3:11 εθεωρει ¦ εθεωρουν ANT CT † 3:11 προσεπιπτεν 𝔐30 ¦ προσεπιπτον 𝔐14 ANT CT ‡ 3:11 εκραζε 𝔐17 ¦ εκραζον 𝔐6 ANT CT § 3:12 φανερον αυτον ¦ αυτον φανερον CT TR * 3:14 δωδεκα 97.1% ¦ δωδεκα ους και αποστολους ωνομασεν WH 1.5% † 3:15 θεραπευειν τας νοσους και ¦ — CT ‡ 3:16 και 98.8% ¦ και εποιησε τους δωδεκα και SBL WH 0.4% § 3:16 τω σιμωνι ονομα ¦ ονομα τω σιμωνι ANT CT * 3:17 ιωαννην ¦ ιωανην WH † 3:17 ονοματα ¦ ονομα WH ‡ 3:17 βοανεργες ¦ βοανηργες CT § 3:18 ματθαιον ¦ μαθθαιον CT * 3:18 κανανιτην ¦ καναναιον CT † 3:19 ισκαριωτην 98% ¦ ισκαριωθ CT 0.8% ‡ 3:20 ερχονται ECM† ¦ ερχεται CT § 3:20 οχλος 89.5% ¦ ο οχλος SBL TH WH 7.4% * 3:20 μητε ¦ μηδε ANT NA PCK SBL TH WH † 3:22 βεελζεβουλ ¦ βεεζεβουλ WH ‡ 3:25 δυναται ¦ δυνησεται CT § 3:25 σταθηναι η οικια εκεινη ¦ η οικια εκεινη σταθηναι NA SBL ¦ η οικια εκεινη στηναι TH WH * 3:26 μεμερισται ¦ εμερισθη CT † 3:26 σταθηναι ECM† ¦ στηναι CT ‡ 3:27 ουδεις δυναται ¦ ου δυναται ουδεις TR ¦ αλλ ου δυναται ουδεις NA TH WH ¦ αλλ ουδεις δυναται SBL § 3:27 τα σκευη του ισχυρου εισελθων εις την οικιαν ECM† ¦ εις την οικιαν του ισχυρου εισελθων τα σκευη CT * 3:27 διαρπαση 𝔐18 ¦ διαρπασει 𝔐7 ANT CT TR † 3:28 τα αμαρτηματα τοις υιοις των ανθρωπων ¦ τοις υιοις των ανθρωπων τα αμαρτηματα ANT CT ‡ 3:28 βλασφημιαι οσας αν ¦ αι βλασφημιαι οσας εαν ANT ECM† ¦ αι βλασφημιαι οσα εαν CT § 3:29 αλλ ¦ αλλα SBL TH WH * 3:29 κρισεως 97% ¦ αμαρτηματος CT 0.7% † 3:31 ερχονται ουν ¦ και ερχεται NA TH ¦ και ερχονται ECM† SBL WH ‡ 3:31 οι αδελφοι και η μητηρ 80.8% ¦ οι αδελφοι αυτου και η μητηρ MSS 13.5% ¦ η μητηρ αυτου και οι αδελφοι ANT CT 2.7% § 3:31 εστωτες ¦ στηκοντες CT ¦ εστηκοτες ECM† * 3:31 φωνουντες ECM† 94.6% ¦ καλουντες CT 1.6% † 3:32 οχλος περι αυτον ¦ περι αυτον οχλος ANT CT ‡ 3:32 ειπον δε ¦ και λεγουσιν CT § 3:32 και αι αδελφαι σου 𝔐891 70.2% ¦ — 𝔐376 ANT CT TR 28.9% * 3:33 απεκριθη αυτοις λεγων ECM† ¦ αποκριθεις αυτοις λεγει CT † 3:33 η KX(92) ¦ και KX(59) NA TH WH ‡ 3:33 μου ¦ — WH § 3:34 κυκλω τους περι αυτον ¦ τους περι αυτον κυκλω CT * 3:34 ιδε ¦ ιδου PCK † 3:35 γαρ 99.4% ¦ — WH 0.3% ‡ 3:35 μου ¦ — CT § 3:35 μητηρ ¦ μητηρ μου PCK