ΠΑΥΛΟΥ Η ΠΡΟΣ
ΦΙΛΗΜΟΝΑ
ΕΠΙΣΤΟΛΗ
1
Greeting
1 Παῦλος δέσμιος *Χριστοῦ Ἰησοῦ, καὶ Τιμόθεος ὁ ἀδελφός, Φιλήμονι τῷ ἀγαπητῷ καὶ συνεργῷ ἡμῶν, 2 καὶ Ἀπφίᾳ τῇ †ἀγαπητῇ, καὶ Ἀρχίππῳ τῷ ‡συστρατιώτῃ ἡμῶν, καὶ τῇ κατ᾽ οἶκόν σου ἐκκλησίᾳ· 3 χάρις ὑμῖν καὶ εἰρήνη ἀπὸ Θεοῦ πατρὸς ἡμῶν καὶ Κυρίου Ἰησοῦ Χριστοῦ.
Philemon's Love and Faith
4 Εὐχαριστῶ τῷ Θεῷ μου, πάντοτε μνείαν σου ποιούμενος ἐπὶ τῶν προσευχῶν μου, 5 ἀκούων σου τὴν ἀγάπην, καὶ τὴν πίστιν ἣν ἔχεις §πρὸς τὸν Κύριον Ἰησοῦν καὶ εἰς πάντας τοὺς ἁγίους, 6 ὅπως ἡ κοινωνία τῆς πίστεώς σου ἐνεργὴς γένηται ἐν ἐπιγνώσει παντὸς ἀγαθοῦ τοῦ ἐν *ἡμῖν εἰς Χριστὸν †Ἰησοῦν. 7 ‡Χάριν γὰρ ἔχομεν πολλὴν καὶ παράκλησιν ἐπὶ τῇ ἀγάπῃ σου, ὅτι τὰ σπλάγχνα τῶν ἁγίων ἀναπέπαυται διὰ σοῦ, ἀδελφέ.
Paul's Appeal for Onesimus
8 Διὸ πολλὴν ἐν Χριστῷ παρρησίαν ἔχων ἐπιτάσσειν σοι τὸ ἀνῆκον, 9 διὰ τὴν ἀγάπην μᾶλλον παρακαλῶ, τοιοῦτος ὢν ὡς Παῦλος πρεσβύτης, νυνὶ δὲ καὶ δέσμιος §Ἰησοῦ Χριστοῦ. 10 Παρακαλῶ σε περὶ τοῦ ἐμοῦ τέκνου, ὃν ἐγέννησα ἐν τοῖς δεσμοῖς *μου, Ὀνήσιμον, 11 τόν ποτέ σοι ἄχρηστον, νυνὶ †δὲ σοὶ καὶ ἐμοὶ εὔχρηστον, ὃν ἀνέπεμψα· 12 ‡σὺ δὲ αὐτόν, τοῦτ᾽ ἔστι τὰ ἐμὰ σπλάγχνα, §προσλαβοῦ· 13 ὃν ἐγὼ ἐβουλόμην πρὸς ἐμαυτὸν κατέχειν, ἵνα ὑπὲρ σοῦ *διακονῇ μοι ἐν τοῖς δεσμοῖς τοῦ εὐαγγελίου· 14 χωρὶς δὲ τῆς σῆς γνώμης οὐδὲν ἠθέλησα ποιῆσαι, ἵνα μὴ ὡς κατὰ ἀνάγκην τὸ ἀγαθόν σου ᾖ, ἀλλὰ κατὰ ἑκούσιον. 15 Τάχα γὰρ διὰ τοῦτο ἐχωρίσθη πρὸς ὥραν, ἵνα αἰώνιον αὐτὸν ἀπέχῃς· 16 οὐκέτι ὡς δοῦλον, †ἀλλ᾽ ὑπὲρ δοῦλον, ἀδελφὸν ἀγαπητόν, μάλιστα ἐμοί, πόσῳ δὲ μᾶλλον σοὶ καὶ ἐν σαρκὶ καὶ ἐν Κυρίῳ.
17 Εἰ οὖν ‡με ἔχεις κοινωνόν, προσλαβοῦ αὐτὸν ὡς ἐμέ. 18 Εἰ δέ τι ἠδίκησέ σε ἢ ὀφείλει, τοῦτο ἐμοὶ §ἐλλόγει· 19 ἐγὼ Παῦλος ἔγραψα τῇ ἐμῇ χειρί, ἐγὼ ἀποτίσω· ἵνα μὴ λέγω σοι ὅτι καὶ σεαυτόν μοι προσοφείλεις. 20 Ναί, ἀδελφέ, ἐγώ σου ὀναίμην ἐν Κυρίῳ· ἀνάπαυσόν μου τὰ σπλάγχνα ἐν *Κυρίῳ.
21 Πεποιθὼς τῇ ὑπακοῇ σου ἔγραψά σοι, εἰδὼς ὅτι καὶ ὑπὲρ †ὃ λέγω ποιήσεις. 22 Ἅμα δὲ καὶ ἑτοίμαζέ μοι ξενίαν· ἐλπίζω γὰρ ὅτι διὰ τῶν προσευχῶν ὑμῶν χαρισθήσομαι ὑμῖν.
Final Greetings
23 ‡Ἀσπάζονταί σε Ἐπαφρᾶς ὁ συναιχμάλωτός μου ἐν Χριστῷ Ἰησοῦ, 24 Μᾶρκος, Ἀρίσταρχος, Δημᾶς, Λουκᾶς, οἱ συνεργοί μου.
25 Ἡ χάρις τοῦ Κυρίου §ἡμῶν Ἰησοῦ *Χριστοῦ μετὰ τοῦ πνεύματος ὑμῶν.
†Ἀμήν.‡
* 1:1 χριστου ιησου 𝔐196 [45.2%] ¦ ιησου χριστου 𝔐142 PCK [54.5%] † 1:2 αγαπητη 93.4% ¦ αδελφη CT 5.4% ‡ 1:2 συστρατιωτη [90.8%] ¦ συνστρατιωτη TH WH [4%] § 1:5 προς [97.3%] ¦ εις WH [1.6%] * 1:6 ημιν [64.4%] ¦ υμιν PCK TR [34.7%] † 1:6 ιησουν [96.6%] ¦ — CT [2.1%] ‡ 1:7 χαριν γαρ εχομεν πολλην 65.1% ¦ χαριν εχομεν πολλην MSS 11.1% ¦ χαραν γαρ εχομεν πολλην SCR 4.8% ¦ χαραν γαρ πολλην εσχον CT 4.1% § 1:9 ιησου χριστου [91.9%] ¦ χριστου ιησου CT [6.1%] * 1:10 μου [97.3%] ¦ — CT [2.5%] † 1:11 δε [91.4%] ¦ δε και NA [7.5%] ‡ 1:12 συ δε [93.1%] ¦ σοι CT [0.7%] § 1:12 προσλαβου 91.6% ¦ — CT 0.9% * 1:13 διακονη μοι [80%] ¦ μοι διακονη CT [12.7%] † 1:16 αλλ [96.1%] ¦ αλλα SBL WH [2.8%] ‡ 1:17 με [80.4%] ¦ εμε TR [16.1%] § 1:18 ελλογει [92.2%] ¦ ελλογα CT [2.1%] * 1:20 κυριω 74.4% ¦ χριστω CT 20.3% † 1:21 ο [93.9%] ¦ α CT [4%] ‡ 1:23 ασπαζονται [72.8%] ¦ ασπαζεται ANT CT [25.5%] § 1:25 ημων [89.4%] ¦ — NA SBL WH [6.7%] * 1:25 χριστου [80%] ¦ — PCK [15.9%] † 1:25 αμην [91.2%] ¦ — NA SBL WH [2.3%] ‡ 1:25 The following scribal note is included in the colophons of many Greek manuscripts: Πρὸς Φιλήμονα ἐγράφη ἀπὸ Ῥώμης διὰ Ὀνησίμου οἰκέτου.