11
Peter Reports to the Church in Jerusalem
1 Ἤκουσαν δὲ οἱ ἀπόστολοι καὶ οἱ ἀδελφοὶ οἱ ὄντες κατὰ τὴν Ἰουδαίαν ὅτι καὶ τὰ ἔθνη ἐδέξαντο τὸν λόγον τοῦ Θεοῦ. 2 *Καὶ ὅτε ἀνέβη Πέτρος εἰς †Ἱεροσόλυμα, διεκρίνοντο πρὸς αὐτὸν οἱ ἐκ περιτομῆς 3 λέγοντες ὅτι ‡Πρὸς ἄνδρας ἀκροβυστίαν ἔχοντας εἰσῆλθες καὶ συνέφαγες αὐτοῖς. 4 Ἀρξάμενος δὲ §ὁ Πέτρος ἐξετίθετο αὐτοῖς καθεξῆς λέγων, 5 Ἐγὼ ἤμην ἐν πόλει Ἰόππῃ προσευχόμενος καὶ εἶδον ἐν ἐκστάσει ὅραμα, καταβαῖνον σκεῦός τι ὡς ὀθόνην μεγάλην τέσσαρσιν ἀρχαῖς καθιεμένην ἐκ τοῦ οὐρανοῦ, καὶ ἦλθεν ἄχρις ἐμοῦ· 6 εἰς ἣν ἀτενίσας κατενόουν καὶ εἶδον τὰ τετράποδα τῆς γῆς καὶ τὰ θηρία καὶ τὰ ἑρπετὰ καὶ τὰ πετεινὰ τοῦ οὐρανοῦ. 7 Ἤκουσα *δὲ φωνῆς λεγούσης μοι, Ἀναστάς, Πέτρε, θῦσον καὶ φάγε. 8 Εἶπον δέ, Μηδαμῶς, Κύριε, ὅτι †πᾶν κοινὸν ἢ ἀκάθαρτον οὐδέποτε εἰσῆλθεν εἰς τὸ στόμα μου. 9 Ἀπεκρίθη δέ ‡μοι §φωνὴ ἐκ δευτέρου ἐκ τοῦ οὐρανοῦ, Ἃ ὁ Θεὸς ἐκαθάρισε, σὺ μὴ κοίνου. 10 Τοῦτο δὲ ἐγένετο ἐπὶ τρίς, καὶ *πάλιν ἀνεσπάσθη ἅπαντα εἰς τὸν οὐρανόν. 11 Καὶ ἰδού, ἐξαυτῆς τρεῖς ἄνδρες ἐπέστησαν ἐπὶ τὴν οἰκίαν ἐν ᾗ †ἤμην, ἀπεσταλμένοι ἀπὸ ‡Καισαρείας πρός με. 12 Εἶπε δέ §μοι τὸ Πνεῦμα συνελθεῖν αὐτοῖς μηδὲν *διακρινόμενον. Ἦλθον δὲ σὺν ἐμοὶ καὶ οἱ ἓξ ἀδελφοὶ οὗτοι, καὶ εἰσήλθομεν εἰς τὸν οἶκον τοῦ ἀνδρός. 13 Ἀπήγγειλέ †τε ἡμῖν πῶς εἶδε τὸν ἄγγελον ἐν τῷ οἴκῳ αὐτοῦ σταθέντα καὶ εἰπόντα ‡αὐτῷ, Ἀπόστειλον εἰς Ἰόππην §ἄνδρας καὶ μετάπεμψαι Σίμωνα τὸν ἐπικαλούμενον Πέτρον, 14 ὃς λαλήσει ῥήματα πρός σε ἐν οἷς σωθήσῃ σὺ καὶ πᾶς ὁ οἶκός σου. 15 Ἐν δὲ τῷ ἄρξασθαί με λαλεῖν ἐπέπεσε τὸ Πνεῦμα τὸ Ἅγιον ἐπ᾽ αὐτοὺς ὥσπερ καὶ ἐφ᾽ ἡμᾶς ἐν ἀρχῇ. 16 Ἐμνήσθην δὲ τοῦ ῥήματος *Κυρίου ὡς †ἔλεγεν, ‡Ἰωάννης μὲν ἐβάπτισεν ὕδατι, ὑμεῖς δὲ βαπτισθήσεσθε ἐν Πνεύματι Ἁγίῳ. 17 Εἰ οὖν τὴν ἴσην δωρεὰν ἔδωκεν αὐτοῖς ὁ Θεὸς ὡς καὶ ἡμῖν πιστεύσασιν ἐπὶ τὸν Κύριον Ἰησοῦν §Χριστόν, ἐγὼ *δὲ τίς ἤμην δυνατὸς κωλῦσαι τὸν Θεόν; 18 Ἀκούσαντες δὲ ταῦτα ἡσύχασαν καὶ †ἐδόξαζον τὸν Θεὸν λέγοντες, Ἄρα ‡γε καὶ τοῖς ἔθνεσιν ὁ Θεὸς τὴν μετάνοιαν §ἔδωκεν εἰς ζωήν.
The Church in Antioch
19 Οἱ μὲν οὖν διασπαρέντες ἀπὸ τῆς θλίψεως τῆς γενομένης ἐπὶ Στεφάνῳ διῆλθον ἕως Φοινίκης καὶ Κύπρου καὶ Ἀντιοχείας μηδενὶ λαλοῦντες τὸν λόγον εἰ μὴ μόνον Ἰουδαίοις. 20 Ἦσαν δέ τινες ἐξ αὐτῶν ἄνδρες Κύπριοι καὶ Κυρηναῖοι, οἵτινες *εἰσελθόντες εἰς Ἀντιόχειαν ἐλάλουν †πρὸς τοὺς Ἑλληνιστὰς εὐαγγελιζόμενοι τὸν Κύριον Ἰησοῦν. 21 Καὶ ἦν χεὶρ Κυρίου μετ᾽ αὐτῶν, πολύς τε ἀριθμὸς ‡πιστεύσας ἐπέστρεψεν ἐπὶ τὸν Κύριον. 22 Ἠκούσθη δὲ ὁ λόγος εἰς τὰ ὦτα τῆς ἐκκλησίας τῆς §ἐν *Ἱεροσολύμοις περὶ αὐτῶν, καὶ ἐξαπέστειλαν Βαρνάβαν †διελθεῖν ἕως Ἀντιοχείας· 23 ὃς παραγενόμενος καὶ ἰδὼν τὴν ‡χάριν τοῦ Θεοῦ ἐχάρη καὶ παρεκάλει πάντας τῇ προθέσει τῆς καρδίας προσμένειν §τῷ Κυρίῳ, 24 ὅτι ἦν ἀνὴρ ἀγαθὸς καὶ πλήρης Πνεύματος Ἁγίου καὶ πίστεως· καὶ προσετέθη ὄχλος ἱκανὸς τῷ Κυρίῳ. 25 Ἐξῆλθε δὲ εἰς Ταρσὸν *ὁ Βαρνάβας ἀναζητῆσαι Σαῦλον, 26 καὶ εὑρὼν †αὐτὸν ἤγαγεν αὐτὸν εἰς Ἀντιόχειαν. Ἐγένετο δὲ ‡αὐτοὺς ἐνιαυτὸν ὅλον συναχθῆναι §τῇ ἐκκλησίᾳ καὶ διδάξαι ὄχλον ἱκανόν, χρηματίσαι τε *πρῶτον ἐν Ἀντιοχείᾳ τοὺς μαθητὰς Χριστιανούς.
27 Ἐν ταύταις δὲ ταῖς ἡμέραις κατῆλθον ἀπὸ Ἱεροσολύμων προφῆται εἰς Ἀντιόχειαν. 28 Ἀναστὰς δὲ εἷς ἐξ αὐτῶν ὀνόματι Ἄγαβος †ἐσήμανε διὰ τοῦ Πνεύματος λιμὸν ‡μέγαν μέλλειν ἔσεσθαι ἐφ᾽ ὅλην τὴν οἰκουμένην, §ὅστις καὶ ἐγένετο ἐπὶ Κλαυδίου *Καίσαρος. 29 Τῶν δὲ μαθητῶν καθὼς †εὐπορεῖτό τις, ὥρισαν ἕκαστος αὐτῶν εἰς διακονίαν πέμψαι τοῖς κατοικοῦσιν ἐν τῇ Ἰουδαίᾳ ἀδελφοῖς· 30 ὃ καὶ ἐποίησαν ἀποστείλαντες πρὸς τοὺς πρεσβυτέρους διὰ χειρὸς Βαρνάβα καὶ Σαύλου.
* 11:2 και οτε 87.8% ¦ οτε δε CT 7.4% † 11:2 ιεροσολυμα ¦ ιερουσαλημ CT ‡ 11:3 προς ανδρας ακροβυστιαν εχοντας εισηλθες και συνεφαγες ¦ εισηλθες προς ανδρας ακροβυστιαν εχοντας και συνεφαγες NA PCK SBL TH ¦ εισηλθε προς ανδρας ακροβυστιαν εχοντας και συνεφαγεν ECM† WH § 11:4 ο ¦ — CT * 11:7 δε ¦ δε και CT † 11:8 παν ¦ — CT ‡ 11:9 μοι ¦ — CT § 11:9 φωνη εκ δευτερου ¦ εκ δευτερου φωνη PCK WH * 11:10 παλιν ανεσπασθη ¦ ανεσπασθη παλιν CT † 11:11 ημην ¦ ημεν CT ‡ 11:11 καισαρειας ¦ καισαριας WH § 11:12 μοι το πνευμα ¦ το πνευμα μοι CT * 11:12 διακρινομενον ¦ διακριναντα CT † 11:13 τε ¦ δε CT PCK ‡ 11:13 αυτω ¦ — CT § 11:13 ανδρας ¦ — CT PCK * 11:16 κυριου 𝔐15 ¦ του κυριου 𝔐10 CT PCK † 11:16 ελεγεν ¦ ελεγεν οτι PCK ‡ 11:16 ιωαννης ¦ ιωανης WH § 11:17 χριστον ¦ — PCK * 11:17 δε ¦ — CT PCK † 11:18 εδοξαζον ECM† ¦ εδοξασαν CT ‡ 11:18 γε ¦ — CT § 11:18 εδωκεν εις ζωην ECM† ¦ εις ζωην εδωκεν CT * 11:20 εισελθοντες ¦ ελθοντες CT † 11:20 προς ¦ και προς CT ‡ 11:21 πιστευσας ECM† ¦ ο πιστευσας CT § 11:22 εν ¦ ουσης εν CT * 11:22 ιεροσολυμοις ¦ ιερουσαλημ CT † 11:22 διελθειν ¦ — CT ‡ 11:23 χαριν ¦ χαριν την NA SBL WH § 11:23 τω ¦ εν τω WH * 11:25 ο βαρναβας ¦ — CT † 11:26 αυτον ηγαγεν αυτον 𝔐28 ANT TR ¦ αυτον ηγαγεν 𝔐16 ¦ ηγαγεν αυτον 𝔐0 HF RP ¦ ηγαγεν CT PCK ‡ 11:26 αυτους ¦ αυτοις και CT § 11:26 τη ¦ εν τη ANT CT TR * 11:26 πρωτον ¦ πρωτως CT † 11:28 εσημανε ¦ εσημαινε WH ‡ 11:28 μεγαν ¦ μεγαλην CT § 11:28 οστις και ¦ ητις CT * 11:28 καισαρος ¦ — CT † 11:29 ευπορειτο 𝔐30 ¦ ηυπορειτο 𝔐15 ANT TR