18
The Parable of the Widow and the Unrighteous Judge
1 Ἔλεγε δὲ *καὶ παραβολὴν αὐτοῖς πρὸς τὸ δεῖν πάντοτε προσεύχεσθαι †αὐτοὺς καὶ μὴ ‡ἐκκακεῖν, 2 λέγων, Κριτής τις ἦν ἔν τινι πόλει, τὸν Θεὸν μὴ φοβούμενος, καὶ ἄνθρωπον μὴ ἐντρεπόμενος· 3 χήρα δὲ ἦν ἐν τῇ πόλει ἐκείνῃ, καὶ ἤρχετο πρὸς αὐτόν, λέγουσα, Ἐκδίκησόν με ἀπὸ τοῦ ἀντιδίκου μου. 4 Καὶ οὐκ §ἠθέλησεν ἐπὶ χρόνον· μετὰ *δὲ ταῦτα εἶπεν ἐν ἑαυτῷ, Εἰ καὶ τὸν Θεὸν οὐ φοβοῦμαι, †καὶ ἄνθρωπον οὐκ ἐντρέπομαι· 5 διά γε τὸ παρέχειν μοι κόπον τὴν χήραν ταύτην, ἐκδικήσω αὐτήν, ἵνα μὴ εἰς τέλος ἐρχομένη ‡ὑποπιάζῃ με. 6 Εἶπε δὲ ὁ Κύριος, Ἀκούσατε τί ὁ κριτὴς τῆς ἀδικίας λέγει. 7 Ὁ δὲ Θεὸς οὐ μὴ §ποιήσῃ τὴν ἐκδίκησιν τῶν ἐκλεκτῶν αὐτοῦ τῶν βοώντων *πρὸς αὐτὸν ἡμέρας καὶ νυκτός, καὶ †μακροθυμῶν ἐπ᾽ αὐτοῖς; 8 Λέγω ὑμῖν ὅτι ποιήσει τὴν ἐκδίκησιν αὐτῶν ἐν τάχει. Πλὴν ὁ υἱὸς τοῦ ἀνθρώπου ἐλθὼν ἆρα εὑρήσει τὴν πίστιν ἐπὶ τῆς γῆς;
The Parable of the Pharisee and the Tax Collector
9 Εἶπε ‡δὲ πρός τινας τοὺς πεποιθότας ἐφ᾽ ἑαυτοῖς ὅτι εἰσὶ δίκαιοι, καὶ §ἐξουθενοῦντας τοὺς λοιπούς, τὴν παραβολὴν ταύτην· 10 Ἄνθρωποι δύο ἀνέβησαν εἰς τὸ ἱερὸν προσεύξασθαι· *ὁ εἷς Φαρισαῖος, καὶ ὁ ἕτερος τελώνης. 11 Ὁ Φαρισαῖος σταθεὶς †πρὸς ἑαυτὸν ταῦτα προσηύχετο, Ὁ Θεός, εὐχαριστῶ σοι ὅτι οὐκ εἰμὶ ὥσπερ οἱ λοιποὶ τῶν ἀνθρώπων, ἅρπαγες, ἄδικοι, μοιχοί, ἢ καὶ ὡς οὗτος ὁ τελώνης. 12 Νηστεύω δὶς τοῦ σαββάτου, ‡ἀποδεκατῶ πάντα ὅσα κτῶμαι. 13 §Καὶ ὁ τελώνης μακρόθεν ἑστὼς οὐκ ἤθελεν οὐδὲ τοὺς ὀφθαλμοὺς *εἰς τὸν οὐρανὸν ἐπᾶραι, ἀλλ᾽ ἔτυπτεν †εἰς τὸ στῆθος ‡αὐτοῦ, λέγων, Ὁ Θεός, §ἱλάσθητί μοι τῷ ἁμαρτωλῷ. 14 Λέγω ὑμῖν, κατέβη οὗτος δεδικαιωμένος εἰς τὸν οἶκον αὐτοῦ *ἢ γὰρ ἐκεῖνος· ὅτι πᾶς ὁ ὑψῶν ἑαυτὸν ταπεινωθήσεται, ὁ δὲ ταπεινῶν ἑαυτὸν ὑψωθήσεται.
Let the Little Children Come to Me
15 Προσέφερον δὲ αὐτῷ καὶ τὰ βρέφη, ἵνα αὐτῶν ἅπτηται· †ἰδόντες δὲ οἱ μαθηταὶ ‡ἐπετίμησαν αὐτοῖς. 16 Ὁ δὲ Ἰησοῦς §προσκαλεσάμενος αὐτὰ εἶπεν, Ἄφετε τὰ παιδία ἔρχεσθαι πρός με, καὶ μὴ κωλύετε αὐτά· τῶν γὰρ τοιούτων ἐστὶν ἡ βασιλεία τοῦ Θεοῦ. 17 Ἀμὴν λέγω ὑμῖν, ὃς *ἐὰν μὴ δέξηται τὴν βασιλείαν τοῦ Θεοῦ ὡς παιδίον, οὐ μὴ εἰσέλθῃ εἰς αὐτήν.
The Rich Young Ruler
18 Καὶ ἐπηρώτησέ τις αὐτὸν ἄρχων, λέγων, Διδάσκαλε ἀγαθέ, τί ποιήσας ζωὴν αἰώνιον κληρονομήσω; 19 Εἶπε δὲ αὐτῷ ὁ Ἰησοῦς, Τί με λέγεις ἀγαθόν; Οὐδεὶς ἀγαθός, εἰ μὴ εἷς, ὁ Θεός. 20 Τὰς ἐντολὰς οἶδας, Μὴ μοιχεύσῃς, Μὴ φονεύσῃς, Μὴ κλέψῃς, Μὴ ψευδομαρτυρήσῃς, Τίμα τὸν πατέρα σου καὶ τὴν μητέρα †σου. 21 Ὁ δὲ εἶπε, Ταῦτα πάντα ‡ἐφυλαξάμην ἐκ νεότητός §μου. 22 Ἀκούσας δὲ *ταῦτα ὁ Ἰησοῦς εἶπεν αὐτῷ, Ἔτι ἕν σοι λείπει· πάντα ὅσα ἔχεις πώλησον, καὶ διάδος πτωχοῖς, καὶ ἕξεις θησαυρὸν ἐν †οὐρανῷ· καὶ δεῦρο, ἀκολούθει μοι. 23 Ὁ δὲ ἀκούσας ταῦτα περίλυπος ‡ἐγένετο· ἦν γὰρ πλούσιος σφόδρα. 24 Ἰδὼν δὲ αὐτὸν ὁ Ἰησοῦς §περίλυπον γενόμενον εἶπε, Πῶς δυσκόλως οἱ τὰ χρήματα ἔχοντες *εἰσελεύσονται εἰς τὴν βασιλείαν τοῦ Θεοῦ. 25 Εὐκοπώτερον γάρ ἐστι κάμηλον διὰ †τρυμαλιᾶς ῥαφίδος εἰσελθεῖν, ἢ πλούσιον εἰς τὴν βασιλείαν τοῦ Θεοῦ εἰσελθεῖν. 26 ‡Εἶπον δὲ οἱ ἀκούσαντες, Καὶ τίς δύναται σωθῆναι; 27 Ὁ δὲ εἶπε, Τὰ ἀδύνατα παρὰ ἀνθρώποις δυνατά §ἐστι παρὰ τῷ Θεῷ. 28 Εἶπε δὲ *Πέτρος, Ἰδού, ἡμεῖς †ἀφήκαμεν πάντα καὶ ἠκολουθήσαμέν σοι. 29 Ὁ δὲ εἶπεν αὐτοῖς, Ἀμὴν λέγω ὑμῖν ὅτι οὐδείς ἐστιν ὃς ἀφῆκεν οἰκίαν, ἢ ‡γονεῖς, ἢ ἀδελφούς, ἢ γυναῖκα, ἢ τέκνα, §ἕνεκεν τῆς βασιλείας τοῦ Θεοῦ, 30 ὃς *οὐ μὴ †ἀπολάβῃ πολλαπλασίονα ἐν τῷ καιρῷ τούτῳ, καὶ ἐν τῷ αἰῶνι τῷ ἐρχομένῳ ζωὴν αἰώνιον.
Jesus Predicts His Death and Resurrection a Third Time
31 Παραλαβὼν δὲ τοὺς δώδεκα, εἶπε πρὸς αὐτούς, Ἰδού, ἀναβαίνομεν εἰς ‡Ἱεροσόλυμα, καὶ §τελεσθήσεται πάντα τὰ γεγραμμένα διὰ τῶν προφητῶν τῷ υἱῷ τοῦ ἀνθρώπου. 32 Παραδοθήσεται γὰρ τοῖς ἔθνεσι, καὶ ἐμπαιχθήσεται, καὶ ὑβρισθήσεται, καὶ ἐμπτυσθήσεται, 33 καὶ μαστιγώσαντες ἀποκτενοῦσιν αὐτόν· καὶ τῇ ἡμέρᾳ τῇ τρίτῃ ἀναστήσεται. 34 Καὶ αὐτοὶ οὐδὲν τούτων συνῆκαν, καὶ ἦν τὸ ῥῆμα τοῦτο κεκρυμμένον ἀπ᾽ αὐτῶν, καὶ οὐκ *ἐγίνωσκον τὰ λεγόμενα.
Jesus Heals a Blind Man
35 Ἐγένετο δὲ ἐν τῷ ἐγγίζειν αὐτὸν εἰς †Ἱεριχώ, τυφλός τις ἐκάθητο παρὰ τὴν ὁδὸν ‡προσαιτῶν· 36 ἀκούσας δὲ ὄχλου διαπορευομένου, ἐπυνθάνετο τί εἴη §τοῦτο. 37 Ἀπήγγειλαν δὲ αὐτῷ ὅτι Ἰησοῦς ὁ Ναζωραῖος παρέρχεται. 38 Καὶ ἐβόησε, λέγων, Ἰησοῦ, υἱὲ *Δαυίδ, ἐλέησόν με. 39 Καὶ οἱ προάγοντες ἐπετίμων αὐτῷ ἵνα †σιωπήσῃ· αὐτὸς δὲ πολλῷ μᾶλλον ἔκραζεν, Υἱὲ ‡Δαυίδ, ἐλέησόν με. 40 Σταθεὶς δὲ §ὁ Ἰησοῦς ἐκέλευσεν αὐτὸν ἀχθῆναι πρὸς αὐτόν· ἐγγίσαντος δὲ αὐτοῦ ἐπηρώτησεν αὐτόν, 41 *λέγων, Τί σοι θέλεις ποιήσω; Ὁ δὲ εἶπε, Κύριε, ἵνα ἀναβλέψω. 42 Καὶ ὁ Ἰησοῦς εἶπεν αὐτῷ, Ἀνάβλεψον· ἡ πίστις σου σέσωκέ σε. 43 Καὶ παραχρῆμα ἀνέβλεψε, καὶ ἠκολούθει αὐτῷ, δοξάζων τὸν Θεόν· καὶ πᾶς ὁ λαὸς ἰδὼν ἔδωκεν αἶνον τῷ Θεῷ.
* 18:1 και ¦ — CT † 18:1 αυτους 𝔐25 ¦ — 𝔐9 HF PCK RP TR ‡ 18:1 εκκακειν ¦ εγκακειν NA SBL ¦ ενκακειν TH WH § 18:4 ηθελησεν ¦ ηθελεν CT PCK * 18:4 δε ταυτα ¦ ταυτα δε SBL TH WH † 18:4 και ανθρωπον ουκ ¦ ουδε ανθρωπον CT ‡ 18:5 υποπιαζη 𝔐pt ¦ υποπιεζη 𝔐pt ¦ υπωπιαζη CT PCK TR § 18:7 ποιηση KX(88) ¦ ποιησει KX(84) TR * 18:7 προς αυτον ¦ αυτω CT † 18:7 μακροθυμων ¦ μακροθυμει CT ‡ 18:9 δε ¦ δε και ANT CT TR § 18:9 εξουθενουντας ¦ εξουθενουντες TH * 18:10 ο ¦ — WH † 18:11 προς εαυτον ταυτα 95.8% ¦ ταυτα προς εαυτον TH WH 2.1% ‡ 18:12 αποδεκατω ¦ αποδεκατευω WH § 18:13 και ο ¦ ο δε CT * 18:13 εις τον ουρανον επαραι ¦ επαραι εις τον ουρανον CT † 18:13 εις ¦ — CT ‡ 18:13 αυτου ¦ εαυτου WH § 18:13 ιλασθητι ¦ ειλασθητι TH * 18:14 η γαρ εκεινος ¦ η εκεινος TR ¦ παρ εκεινον CT † 18:15 ιδοντες δε ¦ και ιδοντες ANT ‡ 18:15 επετιμησαν ¦ επετιμων CT § 18:16 προσκαλεσαμενος αυτα ειπεν ¦ προσεκαλεσατο αυτα λεγων CT * 18:17 εαν ¦ αν CT † 18:20 σου ¦ — CT ‡ 18:21 εφυλαξαμην ¦ εφυλαξα CT § 18:21 μου ¦ — NA WH * 18:22 ταυτα ¦ — CT † 18:22 ουρανω ¦ τοις ουρανοις NA WH ¦ ουρανοις SBL TH ‡ 18:23 εγενετο ¦ εγενηθη CT § 18:24 περιλυπον γενομενον 95.6% ¦ — SBL TH WH 0.8% * 18:24 εισελευσονται εις την βασιλειαν του θεου ¦ εις την βασιλειαν του θεου εισπορευονται CT † 18:25 τρυμαλιας ραφιδος ¦ τρηματος βελονης CT ‡ 18:26 ειπον ¦ ειπαν NA SBL WH § 18:27 εστι παρα τω θεω ¦ παρα τω θεω εστιν ANT CT * 18:28 πετρος ¦ ο πετρος ANT CT TR † 18:28 αφηκαμεν παντα και ¦ αφεντες τα ιδια CT ‡ 18:29 γονεις η αδελφους η γυναικα ¦ γυναικα η αδελφους η γονεις CT § 18:29 ενεκεν ¦ εινεκεν WH * 18:30 ου ¦ ουχι CT † 18:30 απολαβη ¦ λαβη WH ‡ 18:31 ιεροσολυμα ¦ ιερουσαλημ CT § 18:31 τελεσθησεται ¦ τελειωθησεται ANT * 18:34 εγινωσκον ¦ εγεινωσκον TH † 18:35 ιεριχω ¦ ιερειχω TH WH ‡ 18:35 προσαιτων ¦ επαιτων CT § 18:36 τουτο ¦ ταυτα ANT * 18:38 δαυιδ ¦ δαβιδ HF TR ¦ δαυειδ TH WH † 18:39 σιωπηση ¦ σιγηση CT ‡ 18:39 δαυιδ ¦ δαβιδ HF TR ¦ δαυειδ TH WH § 18:40 ο ¦ — WH * 18:41 λεγων ¦ — CT